Γιώργος Ιωάννου «Ψηλά στο Εσκί Ντελίκ» παράλληλο στο «Μες στους Προσφυγικούς Συνοικισμούς» | Σημειώσεις Νεοελληνικής Λογοτεχνίας του Κωνσταντίνου Μάντη\nΓιώργος Ιωάννου «Ψηλά στο Εσκί Ντελίκ» παράλληλο στο «Μες στους Προσφυγικούς Συνοικισμούς»\nΧαρακτηριστικοί τύποι τουρκικών σπιτιών στην περιοχή «Εσκί» και «Γενί Ντελίκ». Η εικόνα από την ιστοσελίδα του Δήμου Συκεών.\n«Ήταν μικρές κι αθώες κοπελούδες σαν ήρθανε απ’ την πατρίδα, όμως οι δικοί τους τις παντρέψανε στα γρήγορα για να προφτάσουν να πάρουνε μερίδιο απ’ τα τούρκικα κτήματα, που μοίραζε στους πρόσφυγες το δημόσιο. Παντρεύτηκαν την ίδια μέρα και στην ίδια εκκλησία δυο φίλους, πρόσφυγες κι αυτούς –ο ένας μαραγκός, ο άλλος χτίστης.\nΛίγες μέρες μετά το γάμο, όταν επιτέλους ξεμέθυσαν οι γαμπροί, παρουσιάστηκαν τ’ αντρόγυνα με τα καλά τους και τα στεφανοχάρτια τους στην παντοδύναμη επιτροπή, που μοίραζε οικόπεδα και σπίτια. Εκεί, αφού περιεργάστηκαν με μάτι γελαστό γαμπρούς και νύφες, τους πρότειναν σπίτια στην Τούμπα, όπου ο Εποικισμός έχτιζε πανομοιότυπα οικήματα για τους πρόσφυγες. Αρνήθηκαν∙ η Τούμπα έπεφτε πολύ μακριά, είπαν. Στην πραγματικότητα, δεν τους άρεζε εκεί, το είχαν συζητήσει κιόλας μεταξύ τους. Στην Τούμπα είχε αρχίσει να μαζεύεται κάθε καρυδιάς καρύδι. Τους είπανε για την Καλαμαριά∙ τους προσέφεραν παραθαλάσσια οικόπεδα στην Αρετσού, στη Νέα Κρήνη. Μα, αποκεί έπρεπε να περπατάς μισή μέρα, ώσπου να φτάσεις στην πόλη. Τί να τα κάνουνε τα παραθαλάσσια οικόπεδα; Αυτοί ούτε ψαράδες ούτε καϊκτσήδες ήτανε, παρά χτίστες και μαραγκοί. Πώς θα πηγαίναν στις δουλειές τους και προπάντων πώς θα γύριζαν το βράδυ κατακουρασμένοι; Με την ανατολίτικη λογική τους, βλέπαν αιώνια τα πράγματα, όπως στην Τουρκιά.\nΚι έτσι, όταν τους μίλησαν για ένα μεγαλούτσικο οικόπεδο, ψηλά, κοντά στα κάστρα, στο Εσκί Ντελίκ, κοιτάχτηκαν αναμεταξύ τους και αμέσως είπαν: «Ναι, αυτό θέλουμε». Και πραγματικά, όταν το είδαν από κοντά, διόλου δε μετάνιωσαν. Μπορεί να ήταν ανηφοριά και ερημιά σε κείνους τους μαχαλάδες, μα τα καλοχτισμένα τείχη έδιναν σιγουριά και ζεστασιά στο μέρος. Ύστερα, είχες όλη την πολιτεία στα πόδια σου, που όσο κι αν ήταν ξένη, ήταν όμως καμαρωτή. Κατάγονταν από μέρη, που ως τις τελευταίες στιγμές ήταν βυζαντινά, οχυρωμένα γερά απ’ τους αυτοκράτορες, κι αγαπούσαν να βλέπουν τείχη και κάστρα. Ο χτίστης, ιδιαίτερα, μουρλάθηκε απ’ τη χαρά του, σα χάιδεψε τα καλοκαμωμένα και σκουριασμένα απ’ την πολυκαιρία -και τα αίματα ίσως- τειχιά και το μάτι του στρογγύλεψε από ευχαρίστηση, σαν είδε πως σε πολλές μεριές υπήρχε σωριασμένη άφθονη εκλεκτή πέτρα για να χτίσεις όχι σπίτι μα κάστρο ολόκληρο.\nΠάντως, το γεγονός ήταν ένα, πως το χώμα ήταν καλό και δεν υπήρχε πολυκοσμία και βρωμιά, όπως στην Καλαμαριά με τους πόντιους.»\nΣτο διήγημα «Ψηλά στο Εσκί Ντελίκ» ο Ιωάννου παρουσιάζει την εγκατάσταση στη Θεσσαλονίκη δυο -συγγενικών του- ζευγαριών προσφύγων από την Ανατολική Θράκη. Ο συγγραφέας παρακολουθεί τη ζωή των δύο ζευγαριών σε όλη της την εξέλιξη, από το γάμο τους μέχρι και τη γέννηση των εγγονιών τους.\nΣε αντίθεση με το πεζογράφημα Μες στους Προσφυγικούς Συνοικισμούς, όπου ο Ιωάννου αντικρίζει με ιδιαίτερη αγάπη, και σχεδόν εξιδανικεύει, τη ζωή στους προσφυγικούς συνοικισμούς με την πολυφυλετική σύσταση, εδώ μας παρουσιάζει τις σκέψεις των προσφύγων από τη Θράκη που προτιμούν να διατηρήσουν την ταυτότητά τους και να μην ανακατευτούν με τους χιλιάδες πρόσφυγες από τα υπόλοιπα σημεία του ελληνισμού.\nΟ γάμος των δύο ζευγαριών επισπεύδεται για να μπορέσουν να διεκδικήσουν μερίδιο από τα τουρκικά κτήματα που έδινε στους πρόσφυγες το ελληνικό κράτος. Η επιλογή, όμως, της ιδανικής περιοχής εγκατάστασης για τους νέους Θρακιώτες δεν είναι τόσο απλή, καθώς δε θέλουν να μείνουν στους προσφυγικούς συνοικισμούς μαζί με τους άλλους πρόσφυγες, όπου έχει μαζευτεί «κάθε καρυδιάς καρύδι». Έτσι, απορρίπτουν την Τούμπα, με την πρόφαση ότι βρίσκεται μακριά από την πόλη, αλλά επί της ουσίας διότι είχαν εγκατασταθεί εκεί πρόσφυγες απ’ όλα τα μέρη. Παρομοίως απέρριψαν και την Καλαμαριά, αφενός γιατί η Νέα Κρήνη και η Αρετσού απείχαν μισή μέρα περπάτημα από την πόλη κι αφετέρου γιατί στις περιοχές αυτές είχε εγκατασταθεί μεγάλος αριθμός προσφύγων από τον Πόντο.\nΟι νέοι Θρακιώτες απορρίπτουν τις παράλιες περιοχές της Καλαμαριάς όχι μόνο γιατί δεν επιθυμούν να μείνουν στους συνοικισμούς των Ποντίων, αλλά και γιατί δεν είχαν ποτέ καμία επαφή με τη θάλασσα και τα σχετικά με αυτή επαγγέλματα. Εμφανής είναι μάλιστα η αδυναμία τους να κατανοήσουν τις μελλοντικές προοπτικές των περιοχών της Καλαμαριάς, οι οποίες αν και βρίσκονταν μακριά από την πόλη επρόκειτο σύντομα να εξελιχθούν σε μεγάλο βαθμό και άρα ο χτίστης και ο μαραγκός θα είχαν σημαντικά επαγγελματικά οφέλη. Όπως, άλλωστε, σχολιάζει ο Ιωάννου οι νέοι αυτοί έβλεπαν τα πράγματα αιώνια και στάσιμα, όπως είναι ο χαρακτηριστικός ανατολίτικος τρόπος σκέψης της Τουρκίας.\nΟ τόπος που θα συγκινήσει τελικά τους Θρακιώτες πρόσφυγες είναι κοντά στα κάστρα της πόλης, στο Εσκί Ντελίκ (παλιά τρύπα), που θα τον αισθανθούν οικείο μιας και τους θυμίζει τις δικές τους περιοχές στη Θράκη, όπου δέσποζαν τα βυζαντινά τείχη και κάστρα.\nΣε αντίθεση, επομένως, με τον Ιωάννου που συγκινείται από την πανσπερμία των Ελλήνων προσφύγων που συναντά στους προσφυγικούς συνοικισμούς κι από την ιδιαίτερη ιστορία της κάθε φυλής, οι νέοι αυτοί Θρακιώτες δεν επιθυμούν να συγχρωτιστούν με τους άλλους πρόσφυγες. Η αρνητική τους στάση απέναντι στους πρόσφυγες των άλλων περιοχών γίνεται σαφής από τα σχόλιά τους για την πολυκοσμία της Καλαμαριάς και τον πολυφυλετισμό της Τούμπας. Οι Θρακιώτες θέλουν να αποφύγουν τη συσχέτιση με τους Πόντιους και τους άλλους πρόσφυγες, επιθυμώντας να διατηρήσουν στη νέα τους πατρίδα την αίσθηση της ακεραιότητας της δικής τους εθνικής ταυτότητας.\nΟ Ιωάννου ως παιδί προσφύγων, αλλά και ως ιστορικός, μαγεύεται από το ιδιαίτερο χρώμα της ζωής στους προσφυγικούς συνοικισμούς, όπου οι άνθρωποι παρά το ανακάτεμα των φυλών διατηρούν «καθαρά τα χαρακτηριστικά της ράτσας τους και την ψυχή τους». Κι ενώ ο ίδιος ανήκει στους διεσπαρμένους πρόσφυγες, σ’ εκείνους δηλαδή που δεν ζουν στους προσφυγικούς συνοικισμούς μαζί με τους υπόλοιπους πρόσφυγες από τον τόπο τους, εκφράζει έντονα την επιθυμία του να ζούσε κι εκείνος μαζί «με ανθρώπους της ράτσας» του. Εντούτοις η πραγματικότητα είναι πως ο Ιωάννου δεν μπορεί να ζήσει μαζί τους, αφενός γιατί ο ίδιος μεγάλωσε μακριά από τους συνοικισμούς και αφετέρου διότι, λόγω ιδιοσυγκρασίας, ουδέποτε απέκτησε την αναγκαία οικειότητα με τους άλλους πρόσφυγες.\nΤην απόσταση που χωρίζει το συγγραφέα από τους άλλους πρόσφυγες μας την παρουσιάζει με χιουμοριστικό τρόπο ο ίδιος στο ακόλουθο απόσπασμα από το διήγημα «Ψηλά στο Εσκί Ντελίκ».\n«Τα παιδιά τους κυλιόντουσαν όλη μέρα στις βρωμιές και τα χώματα, παίζανε με σκυλιά, με γατιά, με φίδια και βατράχια, όμως τίποτε δεν τα πείραζε. Τότε που γίνονταν οι μεγάλοι σεισμοί στην Ιερισσό και η πόλη μας συνταράζονταν, ανεβήκαμε να μείνουμε κοντά τους, όσο να περάσει το κακό, μια και δεν μπορούσαμε να κοιμόμαστε κι εμείς στις πλατείες με το λαουτζίκο, όπου τόσα και τόσα συνέβαιναν μες στο σκοτάδι. Κοιμόμασταν έξω στην αυλή τους. Έκαμνε, άλλωστε, μια ζέστα σημαδιακή. Από καιρό σε καιρό η γη σάλευε κάτω απ’ το στρώμα. Με βάζαν μαζί με όλα αυτά τα παιδιά στα ίδια στρωσίδια. Οι πρώτες αϋπνίες μου από τότε χρονολογούνται. Εκτός που με κλοτσούσαν όλη νύχτα και με ξεσκέπαζαν, βρωμούσαν όλων των ειδών τις βρωμιές, και ιδίως σκορδίλα. Αφήνω πια τις πορδές τους. Ήμουν σαν ένα κλωσόπουλο της μηχανής, που έπρεπε να τα βγάλει πέρα με τα κολοπετσωμένα κοτόπουλα της κλώσας. Ευτυχώς που οι σεισμοί σταμάτησαν γρήγορα και γλίτωσα κι από εκείνον τον εφιάλτη.\nΣτην κατοχή, αντίθετα απ’ ό,τι θα φανταζόταν κανείς, δεν υπόφεραν καθόλου περισσότερο από μας, που τάχατες ήμασταν κάτι και κατοικούσαμε στα μέγαρα. Αμολήθηκαν τα παιδιά και πουλούσαν με τα κασελάκια τσιγάρα, τσιγαρόχαρτα, ζαχαρίνες, αντεπρίνες και ό,τι άλλο βάζει ο νους του ανθρώπου. Μόνο γράμματα που δεν έμαθαν. Το δημοτικό είναι ζήτημα αν το τελειώσαν. Η Γεωγραφία και η Ιστορία ήταν ο βραχνάς τους.»\nΟι ισχυροί σεισμοί της Χαλκιδικής το Σεπτέμβρη του 1932, όταν ο Ιωάννου ήταν μόλις 5 ετών, οδηγούν την οικογένειά του να ζητήσει καταφύγιο στο σπίτι που είχαν χτίσει οι συγγενείς τους στο Εσκί Ντελίκ. Η συνύπαρξη του μικρού συγγραφέα με τα παιδιά των προσφύγων υπήρξε δύσκολη, μιας και όπως χαρακτηριστικά σχολιάζει ο ίδιος, ήταν σα να έβαζαν ένα κλωσόπουλο από αυτά που επωάζονται σε εκκολαπτικές μηχανές να τα βγάλει πέρα με τα κλωσσόπουλα που επωάστηκαν ελεύθερα από την κλώσα κι έχουν σκληραγωγηθεί σε μεγάλο βαθμό.\nΤα «κωλοπετσωμένα» προσφυγόπουλα θα αντιμετωπίσουν μάλιστα με ευκολία ακόμη και τη δύσκολη περίοδο της Κατοχής, οπότε και θα ξεχυθούν στους δρόμους πουλώντας κάθε είδους μικροπράγματα για να στηρίξουν την οικογένειά τους.\nΗ διαφορά της οικογένειας του Ιωάννου με τις άλλες προσφυγικές οικογένειες οφειλόταν στο γεγονός ότι είχαν έρθει στη Θεσσαλονίκη τουλάχιστον μια δεκαετία νωρίτερα και είχαν κατορθώσει να δημιουργήσουν μια καλύτερη οικονομική κατάσταση. Γι’ αυτό και στα πλαίσια του διηγήματος ο συγγραφέας παρουσιάζει τους δικούς του, με αρκετή αίσθηση αυτοσαρκασμού βέβαια, να μην επιθυμούν να συσχετίζονται με το «λαουτζίκο» και σχολιάζει πως «τάχατες ήμασταν κάτι και κατοικούσαμε στα μέγαρα».\nΕνδιαφέρον, επίσης, για το ήθος και την προσωπικότητα του Ιωάννου έχει η γενικότερη διάθεση αυτοσαρκασμού του, που συναντάται σε πολλά από τα κείμενά του. Όπως σ’ αυτό το διήγημα παρουσιάζει τον εαυτό του καλομαθημένο και αδύναμο απέναντι στα συνομήλικα μ’ αυτόν προσφυγόπουλα, έτσι κι αλλού μιλά για την προδιάθεσή του για μελέτη και την έλλειψη της καπατσοσύνης στα πρακτικά ζητήματα που θα του επέτρεπε να ασχοληθεί με κάτι άλλο πέρα από τα γράμματα. Για παράδειγμα στο διήγημα «Η αποζημίωση» σχολιάζει: «Πάντως, ατσίδας δεν ήμουν ποτέ κι ευλογώ γι’ αυτό τον θεό. Θα ήμουν, τώρα, κανένα μαναβάκι ή το πολύ πολύ ταξιτζής».


Ολοκληρώνεται η έκθεση Συνεργώ στο Πεδίο του Άρεως, μια μεγάλη γιορτή προϊόντων – ΔΙΚΤΥΟ ΚοινΣΕπ\nΟλοκληρώνεται η έκθεση Συνεργώ στο Πεδίο του Άρεως, μια μεγάλη γιορτή προϊόντων\n20 Μαΐου 2018 by admin\tin Εκθέσεις, Τα Τελευταια Νεα μας!\nΈνα κάλεσμα γιορτής για όλους στο Πεδίον του Άρεως, 18-19-20 Μαΐου 2018, με ζωντανή μουσική, χορευτικά συγκροτήματα, παιδικό θέατρο και καλλιτεχνικά δρώμενα.\nΗ Έκθεση Συνεργώ είναι μια μεγάλη γιορτή προϊόντων! (https://left.gr)\nΠοιοτικά προϊόντα μικρών παραγωγών, συνεταιρισμών και κοινωνικών συνεταιριστικών επιχειρήσεων της Αττικής παρουσιάζονται στους πολίτες της.\nΗ Ερμίνα Κυπριανίδου εξήρε τη σημασία της Έκθεσης όχι μόνο επειδή υποστηρίζει μικρούς παραγωγούς και ποιοτικά προϊόντα αλλά και επειδή όπως επισήμανε εντάσσεται στη γενικότερη προσπάθεια ανάταξης του Πεδίου του Άρεως, λέγοντας:\n«Η ανάταξη του εμβληματικού πάρκου της πόλης των Αθηνών, του Πεδίου του Άρεως, μέσω κάθε είδους εκδηλώσεων ώστε να καταστεί ένας ζωντανός δημόσιος χώρος, κατάλληλος για τη δημιουργική ενασχόληση αλλά και ψυχαγωγία πολιτών και φορέων, αποτελεί διαρκή στόχο για την Περιφερειακή Αρχή, τον οποίο ακούραστα υπηρετεί.»\nΚαι προσκάλεσε τους πολίτες να στηρίξουν την Έκθεση “Συνεργώ” στο Πεδίον του Άρεως.\nFoodity ΚοινΣΕπ: ‘Εξυπνη και βιώσιμη διαχείριση του πλεονάζοντος φαγητού!


H Πανήγυρι του Προσκυνήματος της Αγίας Μαρίνης Μοδίου (Bίντεο φώτο) | ΕΡΓΟΧΑΛΚΙΔΙΚΗΣ\nΗ Ιερά Μητρόπολις Ιερισσού, Αγίου Όρους και Αρδαμερίου πανηγύρισε σεμνομεγαλόπρεπα την ιερά μνήμη της Αγίας Ενδόξου Μεγαλομάρτυρος Μαρίνης στο μεγαλώνυμο Προσκύνημά Της στη Ρεντίνα, δίπλα στην Κοινότητα του Μοδίου, που ο Μακεδονικός Λαός έχει ανυψώσει ιστορικό θυσιαστήριο στη χάρη Της, στις 16 και 17 μηνός Ιουλίου τ.έ.\nΑπό τα μέσα του 18ου αιώνος μαρτυρείται η λειτουργία του πανέμορφου αυτού Παρεκκλησίου, ενός μεταβυζαντινού κοσμήματος που σφραγίζει την όλη πνευματική και ιστορική διαδρομή του Τόπου.\nΤην παραμονή της εορτής εψάλη Μέγας Πανηγυρικός Εσπερινός, χοροστατούντος του επιχωρίου Μητροπολίτου κ. Θεοκλήτου, ο οποίος πλαισιώθηκε από πλειάδα Κληρικών από την Ιερά του Μητρόπολη και τις πέριξ όμορες Ιερές Μητροπόλεις.\nΤον θείο λόγο κήρυξε ο Πρωτοσύγκελλος της Ιεράς Μητροπόλεως Παν. Αρχιμ. π. Ιγνάτιος Ριγανάς, που γλαφυρότατα ανεφέρθη στο φοβερό μαρτύριο της 15χρονης Μεγαλοπαρθενομάρτυρος, η οποία έζησε επί Κλαυδίου Καίσαρος, ήταν θυγατέρα Ιερέως των Ειδώλων και ανετράφη και μαρτύρησε στην Αντιόχεια της Πισιδίας, την οποία πότισε με το αίμα Της το 270 μ.Χ.\nΤου Όρθρου και της λαμπρής Θείας Λειτουργίας προέστη και πάλι ο Σεβ. Ιερισσού, ενώ το ιερό αναλόγιο τίμησε με την τέχνη του, ο μαΐστορας της βυζαντινής μουσικής και μαθητής του Διακο-Διονύση Φιρφιρή του Αγιορείτου, κ. Ιωάννης Χασανίδης, συμπαραστατούμενος από πλειάδα καλλικέλαδων μαθητών του.\nΟ Λαός του Θεού με το παραπάνω τίμησε την Αγία, υπερπληρώνοντας τον Ναό και τον προαύλειο χώρο του με επικεφαλής τους Βουλευτές Β’ Θεσσαλονίκης κ.κ. Σάββα Αναστασιάδη και Δημήτριο Βαρτζόπουλο, τον Δήμαρχο Βόλβης κ. Διαμαντή Λιάμα, τους Αντιδημάρχους κ.κ. Αθανάσιο Κυριάκου και Νικόλαο Πανταζίδη, τον Αντιδήμαρχο Πολυγύρου κ. Χρήστο Κομπόγιαννο, τον Πρόεδρο του ΟΠΑΠ κ. Δημήτριο Πασσιά, την Πρόεδρο του Δημοτικού Συμβουλίου Βόβλης κα Κυριακή Τσουραλάκη, τον τοπικό Πρόεδρο κ. Αθανάσιο Κωστούδη, τον Διοικητή της Α’ Ταξιαρχίας Καταδρομών – Αλεξιπτωτιστών Ρεντίνας Ταξίαρχο κ. Κωνσταντίνο Αλεξάκη, υψηλόβαθμα στελέχη της ΕΛ.ΑΣ., κ.α.\nΟ Σεβασμιώτατος στο κήρυγμά του μίλησε για την ανάγκη της παρουσίας Αγίων ανθρώπων μέσα στην Εκκλησία διαχρονικά, χαρακτηρίζοντας την Εκκλησία στείρα όταν στερείται Αγίων!\nΕστίασε για να στηρίξει τη θέση αυτή στο κήρυγμα του πρωτοκορυφαίου Αποστόλου Πέτρου που διδάσκει: «…κατά τον καλέσαντα υμάς άγιον και αυτοί άγιοι εν πάση αναστροφή γενήθητε…» (Α’ Πετρ., α’ 15), δηλαδή, «…σύμφωνα με το παράδειγμα του Αγίου Θεού, που σας εκάλεσε, γίνετε και σεις άγιοι, σε κάθε περίπτωση και σε κάθε τρόπο της συμπεριφοράς σας…».\nΜε άλλα λόγια, είπε ο Δεσπότης, οι Χριστιανοί είναι άγιοι κατά την κλήση τους και μπορούν να ονομάζονται άγιοι, μόνο και μόνο επειδή είναι αποδέκτες της αγιότητας του Κυρίου και Θεού και Σωτήρος ημών Ιησού Χριστού, όταν βέβαια είναι αποδέκτες της!\nΟ Άγιος Νικόλαος Καβάσιλας εμφαντικότατα θα πει: «Άγιοι καλούνται οι πιστοί, εξ αιτίας Εκείνου, του Αγίου δηλαδή, Του Οποίου κοινωνούν το Άγιο Σώμα και το Άγιο Αίμα».\nΑυτό σημαίνει ότι ο αγιασμός δεν είναι κατόρθωμα της ανθρώπινης αρετής, όπως εσφαλμένα διδάσκει η Παπική Εκκλησία.\nΤον αγιασμό τον έχουμε από Εκείνον, και εξ αιτίας Εκείνου που και στον Σταυρό ανέβηκε και στον τάφο μπήκε για τη σωτηρία του ανθρώπινου γένους!\nΚαι κατέληξε ο ομιλητής: «Ωρισμένοι σημερινοί Χριστιανοί, Κληρικοί ή Λαϊκοί από ‘μας, νομίζουμε ότι έχει ανάγκη από ‘μας η Εκκλησία για να τη σώσουμε! Ούτε λίγο, ούτε πολύ περιφέρουμε την … “αγιοσύνη” μας σε Ανατολή και Δύση, νομίζοντας ότι κάνουμε έργο Θεού! Και δεν καταλαβαίνουμε ότι η Εκκλησία σώζει, ότι η Εκκλησία είναι Αγία, γιατί Άγιος από τη φύση Του, υπαρξιακά δηλαδή και οντολογικά, είναι μόνο ο Θεός, μόνο ο Χριστός, που το Σώμα Του και το Αίμα Του σώζει! Ο Ήλιος της Δικαιοσύνης, Χριστός ο Κύριος, είναι Αυτόφωτος. Η Σελήνη φωτίζει αργυρά τα βράδια μας, αλλά είναι ετερόφωτη, επειδή λαμπρύνεται από τον Ήλιο της Δικαιοσύνης! Η ίδια δεν είναι το Φως, αλλά αντανακλά το Φως. Και οι Άγιοι δεν είναι το Φως, δεν είναι ο Χριστός, αλλά κατά τον Συμεών τον Θεολόγο, αντανακλούν το Φως, καθρέφτες είναι μέσα στους οποίους αντανακλάται του Χριστού το Φως, η Αγιότητά Του!».\nΛαοθάλασσα στο πανηγύρι του Προσκυνήματος της Αγίας…\nLive: Η Πανήγυρι του Προσκυνήματος της Αγίας Μαρίνης Μοδίου.\nLive: Οι εκδηλώσεις μνήμης και τιμής από το Πάνσεπτο…\nLive: Μέγας Πανηγυρικός Αρχιερατικός Εσπερινός από…\nΟ εορτασμός του Αγίου Γεωργίου στον Μελισσουργό…\nH ψυχρή λίμνη έφτασε στη βόρεια Ελλάδα με βροχές και καταιγίδες – Πότε θα υποχωρήσει η κακοκαιρία


Η Κοινωνικη Επιχειρηματικοτητα αποτελει «Μια προκληση για ολους» | ΔΙΚΤΥΟ - Κοιν.Σ.Επ.\nΤα Τελευταία Νέα μας! » Η Κοινωνικη Επιχειρηματικοτητα αποτελει «Μια προκληση για ολους»\tΗ Κοινωνικη Επιχειρηματικοτητα αποτελει «Μια προκληση για ολους»\nPosted by admin on April 9, 2014 // Comments Off\nΤην Δευτέρα 7 Απριλίου 2014 από τις 10:30 έως τη 13:30 πραγματοποιήθηκε με μεγάλη επιτυχία στην Αθήνα, στο Γραφείο Ευρωπαϊκού Κοινοβουλίου η πανελλαδική εκδήλωση των Κοιν.Σ.Επ. επιβεβαιώνοντας το τίτλο της ότι η Κοινωνική Επιχειρηματικότητα αποτελεί «Μια πρόκληση για όλους». Έρχεται να συμπληρώσει προηγούμενη αντίστοιχη πανελλήνια εκδήλωση της 25/08/2013 αλλά και της συνεχούς και άοκνης προσπάθειας των διοργανωτών για ενημέρωση και ανταλλαγή εμπειριών του κλάδου των Κοινωνικών επιχειρήσεων.\nΗ εκδήλωση πραγματοποιήθηκε με την υποστήριξη της Ευρωπαϊκής επιτροπής και του Ευρωπαϊκού Κοινοβουλίου.\nΔιοργανωτές ήταν οι Κοιν.Σ.Επ. Αθήνας:\nΕκάτη, Αλληλεγγύη Νοτίων Προαστίων, Ελλάδα Παντού, Κοινωνικός Συνδετήρας, Φροντίζω για την Ζωή.\nΥποστηρικτές ήταν οι Κοιν.Σ.Επ:\nΆριστον – Θεσσαλονίκη, Αθηνά Εργάνη – Ηλεία, Αλληλεγγύη Ανάγκη Ζωής, Go Park – Αθήνα, ΨΥΧ.Υ – Αθήνα, Απόλλων – Λαύριο, Πολιτισμός και Ευημερία – Ηλεία, Αγροζεύξη – Θήβα, Αλλάζουμε – Αθήνα, ΣυνΔρώ – Αθήνα, Αρχιμήδης – Αθήνα, Ανθεστηρίς / Ανθόγειος – Αχαρνές, Περπατώ – Σαλαμίνα, Συστήματα Τοπικών Τροφίμων – Ηράκλειο Κρήτης\nΧορηγός Επικοινωνίας ήταν η πύλη – http://www.koinsep.org\nΤην συνάντηση χαιρέτησαν:\nΟ κος Αντώνης Καΐλής, Υπεύθυνος Δημοσίων Σχέσεων του Γραφείου του Ευρωπαϊκού Κοινοβουλίου στην Ελλάδα ο οποίος τόνισε μεταξύ άλλων την σημαντικότητα των κοινωνικών επιχειρήσεων στην Ευρωπαϊκή Ένωση.\nΟ κος Άρης Περουλάκης, Αναπληρωτής Επικεφαλής της Αντιπροσωπείας της Ευρωπαϊκής Επιτροπής στην Ελλάδα και Επικεφαλής του Τμήματος Επικοινωνίας, Εταιρικών Σχέσεων και Ευρωπαϊκών Δικτύων ο οποίος αναφέρθηκε στην αλλαγή που συντελείται στην Ευρώπη υπέρ των Κοινωνικών επιχειρήσεων και μεταξύ άλλων ευκαιριών ανάπτυξης, την δημιουργία της πλατφόρμας SocialInnovationEurope με πρωτοβουλία της Ευρωπαϊκής Επιτροπής.\nΟ κος Αντώνης Βόρλοου, προϊστάμενος Κοινωνικής Επιχειρηματικότητας, Υπουργείου Εργασίας, ο οποίος ανέφερε την δραστηριότητα του υπουργείου σχετικά με την προετοιμασία αλλαγών και τροποποιήσεων που θα συντελέσουν στην διευκόλυνση της λειτουργίας των Κοιν.Σ.Επ.\nΕισαγωγικές ομιλίες έκαναν:\nΟ κος Στέφανος Κομνηνός, Γενικός Γραμματέας Εμπορίου του Υπουργείου Οικονομίας, Ανταγωνιστικότητας o οποίος ως καθ ύλην αρμόδιος της λειτουργίας των δημοσίων συμβάσεων εξήγησε τον μηχανισμό λειτουργίας και σχεδιασμού τους από την Ενιαία Ανεξάρτητη Αρχή Δημοσίων Συμβάσεων (ΕΑΑΔΗΣΥ). Αναφέρθηκε σε άλλες μορφές επιχειρήσεων όπως οι ΙΚΕ και διατύπωσε ένα υπό ανάπτυξη σχέδιο λειτουργίας κλειστών διαγωνισμών για τις Κοιν.Σ.Επ. με αποσαφηνισμένα κριτήρια επιλογής.\nΟ κος Ιωάννης Νασιούλας, Εμπειρογνώμονας της Ευρωπαϊκής Επιτροπής ο οποίος αναφέρθηκε στην παρούσα κατάσταση και τα προβλήματα εφαρμογής του νόμου 4019/2011 στην ελληνική πραγματικότητα. Αναφέρθηκε επίσης στις δυνατότητες χρηματοδότησης των Κοιν.Σ.Επ. και στην βελτίωση του θεσμικού πλαισίου λειτουργίας του νόμου.\nΟ κος Λέανδρος Ρακιντζής, Γενικός Επιθεωρητής Δημόσιας Διοίκησης δεν προσήλθε στην εκδήλωση ακυρώνοντας το πρωί στις 09:30 την προγραμματισμένη παρουσία του.\nΣτην συνέχεια τοποθετήθηκαν οι διοργανωτές και μέλη του συντονιστικού οργάνου των Κοιν.Σ.Επ. και μεταξύ άλλων αναφέρθηκαν:\nΟ κος Άγγελος Φίσκιλης στην ιστορική αναδρομή της οργάνωσης πανελληνίων συναντήσεων των Κοιν.Σ.Επ. και στις επαφές έως τώρα με τους θεσμικούς φορείς και τα αποτελέσματα τους.\nΟ κος Άρης Στρατάκος στην επιτυχημένη λειτουργία της Κοιν.Σ.Επ. «Εκάτη» της οποίας είναι πρόεδρος και τις προσπάθειες να ανταπεξέλθει μέσα από αντίξοες συνθήκες στο έργο της.\nΟ κος Στέλιος Κατωμέρης αναφέρθηκε στις δυσκολίες που συναντάει μια Κοιν.Σ.Επ. και συγκεκριμένα η «Αλληλεγγύη Νοτίων Προαστίων» την oποία εκπροσωπεί, στην προσπάθεια της να αναλάβει και να υλοποιήσει έργα και επικεντρώθηκε κυρίως στην δυσκολία συνεργασίας με ΟΤΑ αλλά και την απουσία αρχικού κεφαλαίου. Πρότεινε επίσης την κατά το δυνατόν άμεση δημιουργία ενός Πανελλήνιου θεσμικού οργάνου το οποίο θα συσπειρώσει, θα συντονίσει και θα φέρει τις Κοιν.Σ.Επ. σε άμεσο διάλογο με εθνικούς και ευρωπαϊκούς φορείς της κοινωνικής οικονομίας με σκοπό την συντομότερη και αποτελεσματικότερη ένταξη τους στην πραγματική οικονομία.\nΟ κος Θωμάς Σοπιλίδης στην δυνατότητα των Κοιν.Σ.Επ. να δρουν και πέρα από τον εναγκαλισμό με το δημόσιο, ως ανεξάρτητες και καινοτόμες επιχειρήσεις και θύλακες πολιτισμού και κοινωνικής αλληλεγγύης. Αναφέρθηκε στην Κοιν.Σ.Επ. «Ελλάδα Παντού» την οποία εκπροσωπεί και τις καινοτόμες δραστηριότητες της που σκοπό έχουν την πολιτιστική συσπείρωση σε ευρωπαϊκό και διεθνές επίπεδο.\nΗ κα Ματίνα Κανάκη αναφέρθηκε στην έμπρακτη συμμετοχή των Κοιν.Σ.Επ. στη διαμόρφωση του πεπρωμένου τους, του δικαιώματος τους για εργασία αλλά και με στόχο την ενδυνάμωση της κοινωνίας και το Κοινωνικό τους αντίκτυπο (social impact) και συνηγόρησε στη δημιουργία φορέα εκπροσώπησης ώστε να συμβάλουν οι ίδιες οι Κοιν.Σ.Επ. στην εξέλιξη του Σχεδίου Δράσης για την ανάπτυξη του Τομέα. Η Διαφάνεια και λογοδοσία απέναντι στην τοπική κοινωνία καλύπτοντας τις ανάγκες της Στρατηγικής 2020 επιβάλλουν να διαμορφώσουμε ελληνικό πρότυπο αξιολόγησης κοινωνικής οικονομίας και έδωσε παραδείγματα. Τόνισε την ανάγκη ανάληψης δράσης για μια συνολική ‘διακυβέρνηση’ του Τομέα, στην εκπόνηση Δημοσίων Συμβάσεων Κοινωνικής Αναφοράς, με τη συμμετοχή του φορέα εκπροσώπησης. Η αδυναμία του ενός να γίνει δύναμη των πολλών και Κοιν.Σ.Επ. όχι των επιδοτήσεων αλλά των επενδύσεων.\nΣτο τελευταίο μέρος της συνάντησης τοποθετήθηκαν παρευρισκόμενοι εκπρόσωποι Κοιν.Σ.Επ. και έγινε αναφορά στα τρέχοντα προβλήματα του κλάδου.\nΣτην συνάντηση αυτή προτάθηκε όπως προαναφέρθηκε αλλά και συμφωνήθηκε επίσης η ανάγκη δημιουργίας ενός Πανελλήνιου Θεσμικού οργάνου. Αποφασίστηκε να ακολουθηθεί η παρακάτω διαδικασία:\nΔιαβούλευση για σύνταξη ενός κοινά αποδεκτού καταστατικού.\nΔιανεμήθηκε πρότυπο καταστατικό το οποίο λειτουργεί ήδη σε συναφές δευτεροβάθμιο όργανο και θα αποτελέσει μια αρχική βάση αναφοράς σε τυχόν σχόλια ή προτάσεις κατά την επικοινωνία μεταξύ των Κοιν.Σ.Επ.\nΖητήθηκε και δόθηκε από την ολομέλεια η αναγκαία νομιμοποιητική έγκριση στους παρόντες του συντονιστικού οργάνου (Κανάκη, Κατωμέρης, Στρατάκος, Φίσκιλης) και προσθήκης μετά από αίτημα τους των κυρίων Σοπιλίδη Θωμά και Δημητρόπουλου Ανάστου σε αυτό. Το συντονιστικό όργανο θα έχει συγκεκριμένη και οριακή αποστολή την σύνταξη (πρόβλεψη έως τις 30 Ιουνίου 2014) ενός κοινά αποδεκτού καταστατικού. Στα καθήκοντα του επίσης θα περιλαμβάνεται η τήρηση των τρεχουσών επαφών με θεσμικούς φορείς και ο συντονισμός της διαβούλευσης έως ότου οριστεί η ημερομηνία της Γενικής εκλογικής συνέλευσης των Κοιν.Σ.Επ.\nΣτο πανελλήνιο αυτό κάλεσμα παραβρέθηκαν με εκπροσώπους τους 86 Κοινωνικές Συνεταιριστικές Επιχειρήσεις από όλη την Ελλάδα.\nΜεταξύ άλλων την συνάντηση αυτή παρακολούθησαν με μεγάλο ενδιαφέρον πανεπιστημιακοί, επιχειρηματίες, εκπρόσωποι κέντρων επαγγελματικής κατάρτισης, δημοσιογράφοι ευρωπαϊκών μέσων ενημέρωσης και εκπρόσωποι του έντυπου και ηλεκτρονικού τύπου της χώρας μας.\nΗ εκδήλωση μεταδόθηκε σε Livestreaming με πλήθος θεατών και καλύφθηκε με εκτενές ρεπορτάζ της δημόσιας και της ιδιωτικής τηλεόρασης στα βραδινά δελτία ειδήσεων με συνεντεύξεις τόσο του κου Περουλάκη, όσο και των διοργανωτών αυτής της εκδήλωσης.\nΤην συνάντηση συντόνισε με επιτυχία – και τον ευχαριστούμε θερμά – ο δημοσιογράφος Γιώργος Ιγνατίου.


Armageddon: Ιράκ: Τουλάχιστον 31 νεκροί από βομβιστικές επιθέσεις\nΙράκ: Τουλάχιστον 31 νεκροί από βομβιστικές επιθέσεις\nΤουλάχιστον 31 άνθρωποι σκοτώθηκαν την Κυριακή στο Ιράκ σε μια σειρά βομβιστικών επιθέσεων που σημειώθηκαν κυρίως σε σιιτικές περιοχές, ανέφεραν η αστυνομία και ιατρικές πηγές.\nΣυνολικά σημειώθηκαν 10 επιθέσεις με παγιδευμένα αυτοκίνητα και τρεις εκρήξεις αυτοσχέδιων μηχανισμών σε δρόμους διαφόρων περιοχών της χώρας.\nΣτη Χίλα, 100 χιλιόμετρα νότια της Βαγδάτης, δύο αυτοκίνητα παγιδευμένα με εκρηκτικά εξερράγησαν με αποτέλεσμα να χάσουν τη ζωή τους πέντε άνθρωποι.\nΣτην Κουτ εξερράγησαν τέσσερα παγιδευμένα αυτοκίνητα -ένα κοντά σε δημοτικό σχολείο και ένα άλλο δίπλα σε ένα εστιατόριο, με αποτέλεσμα να σκοτωθούν δέκα άνθρωποι και να τραυματιστούν 31, σύμφωνα με την αστυνομία.\nΣτους δρόμους της πόλης Μπακούμπα έχουν διανεμηθεί τις τελευταίες ημέρες φυλλάδια μιας οργάνωσης που πρόσκειται στην Αλ Κάιντα και ζητά από τους κατοίκους να μην στέλνουν τα παιδιά τους στο σχολείο, γιατί κινδυνεύουν να σκοτωθούν.\nΤα βίαια επεισόδια της Κυριακής έρχονται μία ημέρα μετά τις επιθέσεις στη Σαμάρα, βόρεια της Βαγδάτης, στις οποίες σκοτώθηκαν τουλάχιστον 16 πολίτες.\nΜία από τις νέες επιθέσεις είχε στόχο ομάδα ανθρώπων που κατευθυνόταν στο νεκροταφείο για την κηδεία ενός συγγενή τους που σκοτώθηκε το Σάββατο Δύο άνθρωποι έχασαν τη ζωή τους και ακόμη δύο τραυματίστηκαν.\nΠρος το παρόν δεν είναι γνωστό ποιος ευθύνεται για τις επιθέσεις της Κυριακής, οι οποίες μοιάζουν συντονισμένες, ωστόσο φέτος έχουν αυξηθεί τα χτυπήματα από σουνίτες ισλαμιστές και την Αλ Κάιντα.\nΑναρτήθηκε από Armageddon στις 5:46 μ.μ.


Ρέντναπ: «Συμβόλαιο τώρα στον Μόντριτς» - Onsports.gr\nΓιάννης Ασκούνης\t23 Αυγούστου 2011, 03:28\nΡέντναπ: «Συμβόλαιο τώρα στον Μόντριτς»\nΟ τεχνικός της Τότεναμ, Χάρι Ρέντναπ, απαίτησε νέο συμβόλαιο για λογαριασμό του Λούκα Μόντριτς, αφού αποκλείει πλέον μεταγραφή του στην Τσέλσι.\nΟι Λονδρέζοι έχουν καταθέσει προσφορές 22 και 27 εκατομμυρίων ευρώ στους Σπερς για τον Κροάτη, αλλά αμφότερες απορρίφθηκαν από τον πρόεδρο Ντάνιελ Λίβι, o οποίος αναμίχθηκε παλιότερα στην διοίκηση της ΑΕΚ σαν εκπρόσωπος της ENIC. Η «μεταγραφολογία» προκάλεσε τον αποκλεισμό του Μόντριτς από την αποστολή της Τότεναμ στην αποψινή ήττα με 3-0 από την Μάντσεστερ Γιουνάιτεντ και ο Ρέντναπ θεωρεί πως μία πιθανή του συνάντηση με την διοίκηση μπορεί να τον επαναφέρει στην… τάξη.\nΣυγκεκριμένα, ο έμπειρος κόουτς έχει διακρίνει μία αναστάτωση στον ψυχολογικό κόσμο του μέσου του, η οποία επηρεάζει αρνητικά την αυτοσυγκέντρωση του. «Ο πρόεδρος πρέπει να ξεκαθαρίσει, πως τον χρειαζόμαστε, πως είναι απαραίτητος. Αυτό θα τον βοηθήσει, είμαι σίγουρος» δήλωσε σχετικά.\nΕπίσης ξεκαθάρισε, πως σε λίγες μέρες ολοκληρώνεται η μεταγραφική περίοδος του καλοκαιριού και πως κάποια στιγμή ο διεθνής ποδοσφαιριστής του πρέπει να ασχοληθεί με το… άθλημα. Πρόσθεσε πως θα κερδίσει εύκολα τους οπαδούς του συλλόγου, αν επανακτήσει την αυτοσυγκέντρωση του.


Σε θέση διεκδίκησης θεμιτού προνομίου μας - HOA\nΟλυμπιακά Θέματα >Σε θέση διεκδίκησης θεμιτού προνομίου μας\nΗ Ολυμπιακή Χρονιά του 2016, με την ΧΧΧΙ διοργάνωση των Αγώνων στο Ρίο Ιανέιρο, αρχίζει απλά με την κοπή της Πίτας των Ελλήνων Olympians, αλλά θα συνεχισθεί πολύπλευρα με γεγονότα και εξελίξεις, πέρα από την ίδια την διοργάνωση, που μας ενδιαφέρουν και μας συγκινούν.\nΣτην 128η Σύνοδο της Διεθνούς Ολυμπιακής Επιτροπής στο Ρίο, η Ολομέλεια της ΔΟΕ θα αναγνωρίσει και ένα νέο μικρό αριθμό εκπροσώπων της.\nΤην τελευταία δεκαετία ονομάσθηκαν ως Μέλη της 27 προσωπικότητες, σε αντικατάσταση αποχωρησάντων ή για νέα κράτη, ενώ άλλοι 25 έγιναν αποδεκτοί από αλλαγές στις Διεθνείς Ομοσπονδίες.\nΔεν είναι υποχρεωτικό, για την ΔΟΕ, σε κάθε χώρα να έχει εκπρόσωπο. Αντίθετα σε μερικές περιπτώσεις είναι δυνατόν να έχει και δυο.\nΚατά το παρελθόν η Ελλάδα είχε 2, αλλά από το 2005 απωλέσαμε το προνόμιο αυτό.\nΜέχρι σήμερα και στο διάστημα 1894 – 2015 είχαμε 13 εκπροσώπους της ΔΟΕ στην Ελλάδα και ήσαν οι εξής:\n1894 – 1897 Δημήτριος Βικέλας\n1897 – 1925 Αλέξανδρος Μερκάτης\n1910 – 1963 Άγγελος Βολανάκης *\n1926 – 1930 Γεώργιος Αβέρωφ\n1930 – 1937 Νικόλαος Πολίτης\n1946 – 1968 Ιωάννης Κετσέας\n1963 – 1974 τ. Βασ. Κωνσταντίνος **\n1965 – 1981 Πύρρος Λάππας\n1966 – 1971 Πριγκ. Γεώργιος του Ανοβέρου\n1975 – 1977 Επαμεινώνδας Πετραλιάς\n1978 – 1986 Νικόλαος Νησιώτης\n1981 – 2005 Νικόλαος Φιλάρετος\n1986 – 2015 Λάμπης Νικολάου\n* Ο Άγγελος Βολανάκης ήταν αιγυπτιώτης και ως εκ τούτου τα καθήκοντά του άρχισαν από την Αίγυπτο.\n** Ο μόνος Έλληνας ο οποίος μέχρι σήμερα απέκτησε τον τίτλο του Επίτιμου Μέλους, είναι ο τέως βασιλιάς Κωνσταντίνος.\nΚατά το παρελθόν τα Μέλη της ΔΟΕ ήσαν ισόβια. Ακολούθως υπήρξαν τροποποιήσεις του Κανονισμού «Membership» και σήμερα καθορίζεται το 80ο ως όριο ηλικίας της προσφοράς των Μελών.\nΜετά τα παραπάνω από 1/1/2016 η (μοναδική) θέση της Ελλάδας χηρεύει χωρίς να είναι 100% εξασφαλισμένο ότι θα καλυφθεί. Βέβαια φαντάζει απίθανο, λόγω ιστορίας, Ολυμπίας και Φλόγας να χαθεί και η β’ θέση.\nΗ ΔΟΕ δεν έχει θεσπίσει συγκεκριμένες προδιαγραφές για την επιλογή των εκπροσώπων της. Ίσως μοναδική δέσμευση αποτελεί ο επιλεγόμενος να μιλά μια από τις δυο επίσημες γλώσσες: αγγλικά ή γαλλικά, αμφότερες ακόμη καλύτερα. Από εκεί και πέρα ουδεμία άλλη υποχρέωση υπάρχει. Βέβαια από το στατιστικό ιστορικό της ονομασίας νέων Μελών γίνεται φανερό ότι επιθυμία της ΔΟΕ για την επιλογή, είναι να μην υπάρχουν, από τους υποψηφίους, αντιτιθέμενες θέσεις με την Πολιτεία και την Κοινωνία.\nΜια νέα τάση που σταδιακά άρχισε να επικρατεί επί Προεδρίας (2001 – 2013) Ζακ Ρογκ (ακολούθως έγινε ο μοναδικός Επίτιμος Πρόεδρος στην ιστορία τη ΔΟΕ) είναι οι καινούργιοι να υπήρξαν και να είναι ενεργά Μέλη της Ολυμπιακής Οικογένειας, ως Αθλητές και Διοικητικά Στελέχη. Μια αδυναμία του παρελθόντος την οποία και ο σημερινός Πρόεδρος Δρ Τόμας Μπαχ προσπαθεί να αποτρέπει.\nDate: 18/01/2016 /\n← Οι επιτυχίες μας στο άλμα επί κοντώ Η Ολυμπιακή Εκκίνηση σε πλήρη συγχρονισμό →


15 Ιουλίου, 2020 15.07.2020 • 12:26\nΔυστυχώς απομακρύνεται, όπως φαίνεται, η πιθανότητα να δούμε το «Tenet» του Κρίστοφερ Νόλαν (φωτ.) στα μέσα του προσεχούς Αυγούστου στις αίθουσες. Και αυτό διότι η μεγάλη αύξηση των κρουσμάτων κορωνοϊού σε σημαντικές αμερικανικές αγορές, όπως το Τέξας, η Φλόριντα και η Καλιφόρνια, δύσκολα θα επιτρέψει την προγραμματισμένη κυκλοφορία στις 12 Αυγούστου, γεγονός που θα καθυστερήσει προφανώς και το παγκόσμιο άνοιγμα της ταινίας. Σε ένα κινηματογραφικό καλοκαίρι γυμνό από μπλοκμπάστερ, το φιλμ του Βρετανού σκηνοθέτη αναμένεται σαν βροχή στην έρημο.\n(…) Την πρώτη της ποιητική συλλογή ετοιμάζεται να κυκλοφορήσει η σταρ της ποπ Λάνα Ντελ Ρέι, με τίτλο «Violet Bent Backwards Over The Grass». Ως γνωστόν, η Αμερικανίδα τραγουδοποιός γράφει η ίδια τους στίχους των κομματιών της, επομένως το βήμα στην ποίηση ήταν μάλλον κοντινό. Τα τριάντα ποιήματα της συλλογής αποτελούν, σύμφωνα με την ίδια, «αυθεντικές καταθέσεις ψυχής» για τις οποίες είναι ιδιαίτερα υπερήφανη.\n(…) Ενδιαφέρον έχει το γεγονός πως ταινίες δημιουργημένες την τελευταία δεκαετία με αντιρατσιστικό, υποτίθεται, περιεχόμενο τείνουν πλέον να εκπέσουν στην αντίθετη κατηγορία. Πρόσφατα, η Βαϊόλα Ντέιβις, από τις πρωταγωνίστριες του οσκαρικού «The Help» (2011), επισήμανε πως στην πραγματικότητα το φιλμ «δημιουργήθηκε μέσα στον υπόνομο του συστημικού ρατσισμού».


Πρώτη καταχώρηση: Σάββατο, 8 Μαΐου 2021, 22:59\nΗ Φένια Τζέλη θα δώσει το «παρών» στους Ολυμπιακούς Αγώνες του Τόκιο, καθώς εξασφάλισε την πρόκριση μέσω του Προ-Ολυμπιακού Τουρνουά ταεκβοντό της Σόφιας το Σάββατο (8/5).\nΗ πρόκριση στον τελικό της κατηγορίας των 57κ. ήταν αυτή που της χάρισε το εισιτήριο για το μαγικό ταξίδι στην πρωτεύουσα της Ιαπωνίας.\nΣυγκεκριμένα, η Φένια Τζέλη επισήμανε μετά τη νίκη της επί της «χάλκινης» στην κατηγορία της στους Ολυμπιακούς Αγώνες του Ρίο ντε Τζανέιρο το 2016: «Είναι μοναδική αυτή η στιγμή. Η χαρά μου είναι μεγάλη. Δεν το έχω συνειδητοποιήσει ακόμη. Παλεύαμε εδώ και σχεδόν δύο χρόνια για να έρθει αυτό το αποτέλεσμα. Και ήρθε μέσα από δυσκολίες.\nΤώρα σχεδιάζουμε το Τόκιο και τους Ολυμπιακούς Αγώνες. Έχω βιώσει ξανά την ατμόσφαιρα Ολυμπιακών Αγώνων (Νέων). Το συναίσθημα το 2018 στο Μπουένος Άιρες ήταν παρόμοιο. Όμως τώρα είναι μια διαφορετική διοργάνωση και το επίπεδο μεγαλύτερο και φυσικά πιο δύσκολο.\nΠίστεψα ότι θα έρθει αυτό το μετάλλιο, όταν πήρα τον τρίτο πόντο στον ημιτελικά. Το πίστεψα και έμεινα συγκεντρωμένη. Από την αρχή της διοργάνωσης ένιωθα ότι τα πάντα θα πάνε καλά σήμερα. Και δικαιώθηκα μέσα από νίκες απέναντι σε ποιο έμπειρες αντιπάλους».\nΑπό την πλευρά του, ο ομοσπονδιακός προπονητής, Θοδωρής Ζηνέλης, σχολίασε: «Τεράστια διάκριση για το ελληνικό ταεκβοντό. Η πρόκριση ήταν αποτέλεσμα της συλλογικής δουλειάς όλων εκείνων που συμμετείχαν σε αυτήν την προΟλυμπιακή ομάδα.\nΜε την οικονομική συμβολή της ομοσπονδίας, πραγματοποιήσαμε την καλύτερη δυνατή προετοιμασία και είμαστε ιδιαίτερα χαρούμενοι που ήρθε αυτό το αποτέλεσμα. Φάνηκε να το θέλει πολύ, συνεργαστήκαμε άψογα και βγήκε το αποτέλεσμα που θέλαμε.\nΈνα μεγάλο ευχαριστώ προσωπικά στην Ομοσπονδία γιατί μας πρόσφερε τις καλύτερες δυνατές συνθήκες προετοιμασίας. Ένα μεγάλο ευχαριστώ και στον έτερο προπονητή της προΟλυμπιακής ομάδας, Χρήστο Αλμασίδη αλλά και στους Αποστόλη Τεληκωστόγλου, Νάσια Μητσοπούλου και Κώστα Χαμαλίδη για τις στιγμές που ζήσαμε».\nΤελευταία ενημέρωση: Σάββατο, 8 Μαΐου 2021, 23:11


Μας Ρωτάτε; Σας Απαντάμε…Νέα Ψηφιακή Εποχή H.265 HEVC - Telemax\nΤι είναι πάλι αυτό το H.265 HEVCS;\nTo H.265 HEVCS είναι ένα πρωτόκολλο κωδικοποίησης Video για μεταφορά υψηλής ποιότητας εικόνας. Πρόκειται για την εξέλιξη του πρότυπου συμπίεσης βίντεο H.264 ή MPEG-4 AVC, και ένα από τα συστήματα συμπίεσης που χρησιμοποιείται από Blu-ray. Η τεχνολογία HEVC διπλασιάζει την αναλογία συμπίεσης δεδομένων σε σύγκριση με H.264 στο ίδιο επίπεδο ποιότητας εικόνας. Αυτό σημαίνει ότι το συμπιεσμένο αρχείο βίντεο θα είναι το μισό μέγεθος σε σχέση με ένα αρχείο βίντεο συμπιεσμένο με H.264. Επίσης, για δεδομένο ρυθμό μετάδοσης bit rate, η ποιότητα εικόνας είναι πολύ καλύτερη. Η τεχνολογία H.265 μπορεί να υποστηρίξει μέχρι 8 K UHD και ανάλυση μέχρι 8192 x 4320.\nΤι; Δηλαδή πάλι θα αλλάξουμε τηλεοράσεις;\nΤηλεοράσεις που δεν είναι συμβατές με DVB-T2 H.265 δεν θα μπορούν να έχουν εικόνα. Οι τηλεοράσεις που πωλούνται αυτή τη στιγμή στην αγορά, κατά μεγάλη πιθανότητα είναι συμβατές και δεν θα έχουν πρόβλημα, αλλά τηλεοράσεις έστω και λίγο παλαιότερες δεν είναι σίγουρο εάν θα παίζουν. Τότε, ο καταναλωτής θα πρέπει να προμηθευτεί έναν επίγειο ψηφιακό αποκωδικοποιητή για να μπορέσει να δει εικόνα.\nΚαι γιατί μας παιδεύουν έτσι;\nΤο πρότυπο H.265 χρησιμοποιείται ήδη στις περισσότερες Ευρωπαϊκές χώρες. Η μετάβαση είναι εθνικό θέμα διαχείρισης συχνοτήτων. Με τη νέα κατάσταση, και λόγω του διπλασιασμού των καναλιών που θα “χωράνε” σε συγκεκριμένες συχνότητες, θα απελευθερωθεί φάσμα για άλλες χρήσεις, κυρίως για να ανοίξει ο δρόμος για δίκτυα τηλεφωνίας επόμενης γενιάς.\nΠότε θα γίνει η μετάβαση στη χώρα μας;\nΗ έκδοση της υπουργικής απόφασης για τη ρύθμιση τεχνικών θεμάτων της ψηφιακής τηλεόρασης που εκδόθηκε λίγο πριν εκπνεύσει το 2019, άνοιξε το δρόμο για τη σταδιακή μετακίνηση συχνότητας των τηλεοπτικών σημάτων εντός του 2020, ώστε να απελευθερωθεί σε σύντομο χρονικό διάστημα, σίγουρα εντός 6μηνου, το φάσμα των 700ΜHz. Οι δυο πάροχοι δικτύου, η ΕΡΤ και η Digea γνωρίζουν πλέον τους νέους διαύλους, ωστόσο δεν υπάρχει ακόμη η υπουργική απόφαση που κατοχυρώνει τις δυο πολυπλεξίες και τις συγκεκριμένες συχνότητες στον κρατικό ραδιοτηλεοπτικό φορέα. Τον Ιούλιο του 2020 θα πραγματοποιηθεί από την Εθνική Επιτροπή Τηλεπικοινωνιών και Ταχυδρομείων (ΕΕΤΤ) η διαγωνιστική διαδικασία για τη διάθεση του φάσματος στη ζώνη των 700 MHz (ψηφιακό μέρισμα 2) το οποίο προορίζεται για την ανάπτυξη των δικτύων 5ης γενιάς κινητής τηλεφωνίας (5G).\nΚαι γιατί να επιλέξω την Telemax για επίγειο ψηφιακό αποκωδικοποιητή T2 H.265 HEVC;\nΟι ψηφιακοί αποκωδικοποιητές της Telemax έχουν 2-1 τηλεχειριστήριο το οποίο προγραμματίζεται να «διαβάζει» το τηλεχειριστήριο της τηλεόρασης. Έτσι, θα χρειάζεστε ένα χειριστήριο τόσο για τον δέκτη όσο και για τις βασικές λειτουργίες της τηλεόρασης σας. Σημαντικά πλεονεκτήματα της Telemax είναι και το μεταλλικό περίβλημα (για την καλύτερη απαγωγή θερμότητας και άρα πιο σταθερή απόδοση και μεγαλύτερη διάρκεια ζωής της συσκευής) καθώς και το πληκτρολόγιο επάνω στη συσκευή, με το οποίο μπορείτε να χειριστείτε τον δέκτη σε περίπτωση που χάσετε το τηλεχειριστήριο.\nΜεγάλη έμφαση έχει δοθεί στην ταχύτητα του επεξεργαστή για την γρήγορη λειτουργία της συσκευής και άρα την εναλλαγή καναλιών χωρίς καθυστερήσεις. Ακόμη, διαθέτει ελληνικό μενού, ελληνικό EPG (εβδομαδιαίο), ελληνικό TELETEXT VBI/OSD, ελληνικό εγχειρίδιο χρήσης και menu λειτουργιών σε πολλές γλώσσες. Παρέχονται και USB-PVR λειτουργίες, για εγγραφή και αναπαραγωγή προγραμμάτων σε USB Stick ή εξωτερικό σκληρό δίσκο, ενώ διαθέτει και λειτουργία timeshift. Επιπλέον, υπάρχει η δυνατότητα αναπαραγωγής multimedia αρχείων μέσω της θύρας USB.\nΠερισσότερα θα δείτε στον παρακάτω μας σύνδεσμο: https://www.telemax.gr/product-category/sound-vision/\nΕπετειακό Μοντέλο: Telemax Σκούπα και Σκουπάκι Χειρός 2 σε 1 T110


Εντός Δεκεμβρίου οι υπογραφές για τα Rafale – Corfu Times\nΕντός Δεκεμβρίου οι υπογραφές για τα Rafale\nΣυνεχίζονται με αμείωτο ρυθμό οι συζητήσεις για την ενίσχυση και τον εκσυγχρονισμό, με την ΕΡΤ να μεταδίδει πως εντός της εβδομάδας εισάγεται στην Επιτροπή Εξοπλιστικών της Βουλής η συμφωνία για τα 18 Rafale.\nΤην ίδια ώρα, πάντα σύμφωνα με την κρατική τηλεόραση, σε κομβικό σημείο βρίσκονται και οι διαπραγματεύσεις για τις τέσσερις φρεγάτες.\nΌπως όλα δείχνουν, τρεις μήνες μετά τις ανακοινώσεις του Δεκεμβρίου «πέφτουν» οι υπογραφές για τα 18 μαχητικά, που αναμένεται να αυξήσουν σημαντικά τις επιχειρησιακές δυνατότητες της Ελληνικής Πολεμικής Αεροπορίας.\nΚατά πληροφορίες, στις 17 Δεκεμβρίου φτάνει στη Βουλή ο νόμος – πλαίσιο για τα 18 νέα μαχητικά ενώ στις 23 Δεκεμβρίου, ο υπουργός Εθνικής Άμυνας Νίκος Παναγιωτόπουλος και η Γαλλίδα ομόλογός του, Φλοράνς Παρλί, θα συνυπογράψουν τη συμφωνία.\nΣτην αμέσως επόμενη φάση, θα ξεκινήσει η αποστολή ιπταμένων και μηχανικών για εκπαίδευση στη Γαλλία.\nΤο επόμενο μεγάλο «στοίχημα» του υπουργείου και των επιτελείων είναι αδιαμφισβήτητα η απόκτηση των τεσσάρων φρεγατών πολλαπλού ρόλου, καθώς τίποτα δεν έχει «κλειδώσει» ακόμη και αναζητείται λύση – πακέτο.\nΗ λύση «πακέτο» για το Πολεμικό Ναυτικό\n-4 νέες φρεγάτες\n-Αναβάθμιση 4 φρεγατών ΜΕΚΟ του ελληνικού στόλου\n-Το λιγότερο 2 πλοία ενδιάμεσης λύσης\n-Ναυπήγηση νέων φρεγατών και σε ελληνικά ναυπηγεία\nΌπως δήλωσε ο υπουργός Εθνικής Άμυνας Νίκος Παναγιωτόπουλος:\nΓια τις τέσσερις φρεγάτες δεν γυρίσαμε την πλάτη στη Γαλλία. Ψάχνουμε την καλύτερη επιλογή, να έχουμε και τα καλύτερα καράβια, να γίνουν εδώ και με οικονομικούς όρους. Και με τους Γάλλους και με άλλους. Αυτό είναι το μεγάλο στοίχημα, οι φρεγάτες πολλαπλών ρόλων. Οι συζητήσεις κυρίως με τις Ηνωμένες Πολιτείες αλλά και με την Γαλλία για το θέμα των φρεγατών συνεχίζεται με το Νίκο Παναγιωτόπουλο να έχει επαναφέρει το θέμα των πλοίων ενδιάμεσης λύσης στη Γαλλίδα ομόλογό του ενόψει και της συνάντησής τους σε 10 μέρες.\nTags: RafaleΓαλλίαΠολεμικό Ναυτικόυπουργείο Εθνικής Άμυνας\nΚέρκυρα: Σε «αχαρτογράφητα νερά» το μερικό άνοιγμα των καταστημάτων\nDW: Πώς ο Τραμπ κερδίζει από το αφήγημα περί νοθείας


Pizzeria La Fornace, Άντσιο - Κριτικές εστιατορίων - TripAdvisor\nPizzeria La Fornace, Άντσιο\nΝο 177 από 248 Εστιατόρια - Άντσιο\nΠολύ, πολύ καλή πίτσα\nΕίχα μία από τις καλύτερες πίτσες που έχω φάει ποτέ εδώ. Αυτό το μέρος είχε προταθεί από τους ντόπιους και την Κυριακή το βράδυ ήταν πολύ απασχολημένοι πράγματι - ένα καλό σημάδι. Μπορείτε να δείτε το μεγάλο φούρνο και νόστιμο μεγάλα, λεπτή βάση πίτσες προκύψει....Το προσωπικό μπορεί να μιλήσει Αγγλικά και υπάρχουν αγγλικό μενού, παρόλο που πιστεύω ότι ήμασταν οι μόνοι σε όλους - Οι Ιταλοί. Απλή διακόσμηση, αλλά μοντέρνα και εξωτερικό χώρο καθιστικού. Το προσωπικό είναι εντάξει. Σε εξαιρετικές τιμές. Τα αγόρια μας άρεσε πολύ η Μαργαρίτα πίτσα στο μόνο 3 ευρώ και diavalo μου στις 6 ήταν νόστιμο και μεγάλα. Έχουν επίσης γίνει μη - πίτσα πιάτα. Μπορείτε να εξαλείψετε το τραπέζι σας αριθμό στο τέλος και καταβάλλει στην μέχρι αν είστε στην περιοχή της αξίζει μια επίσκεψη.Περισσότερα\nΑμέσως παρατήρησα ένα μεγάλο φούρνο σε αυτό το ωραίο, ήσυχο, ευρύχωρα και τακτοποιημένα πιτσαρία, ήξερα ότι ήταν πίτσα ξανά και ξανά. Η καλύτερη πίτσα είναι ψημένα τον παλιομοδίτικο τρόπο στο φούρνο σαν αυτό. Και είχα δίκιο. Αν και δεν υπήρχε πολύς κόσμος στο εστιατόριο, καμίνου...ήταν ζεστό και πίτσες γινόταν μέσα σε λίγα λεπτά. Ήταν τεράστια και φορτωμένο με φρέσκα υλικά, Μπράβο και όχι πολύ πικάντικες ταϊλανδέζικες σπεσιαλίτέ. Με ένα πάτημα του ελαιολάδου έχουν μετατραπεί σε εκπληκτικό γεύμα. Με άψογη εξυπηρέτηση, εξαιρετική επιλογή από κρασιά και σχετικά με την ίδια τιμή όπως σε άλλα εστιατόρια, αυτό είναι ένα από τα καλύτερα μέρη που έχουμε πάει πίτσα στην Ιταλία. Συνιστάται ανεπιφύλακτα!Περισσότερα\nΛάβετε γρήγορα απαντήσεις από το προσωπικό του Pizzeria La Fornace και από προηγούμενους επισκέπτες.\nΔιεύθυνση: Via della Fornace 47/A, 00042, Άντσιο, Ιταλία\nΑριθμός τηλεφώνου: +39 06 987 0195


Κοινωνική δράση από το Εργασιακό Πρωτάθλημα Μπάσκετ | Ελευθερία\nΚυριακή 23 Ιανουαρίου 2022 01:54\nΚοινωνική δράση από το Εργασιακό Πρωτάθλημα Μπάσκετ\nΤο 2ο Εργασιακό Πρωτάθλημα μπάσκετ Ιωαννίνων δεν είναι μόνο μια αθλητική διοργάνωση, αλλά έχει και μια άλλη, εξίσου σημαντική διάσταση, την κοινωνική του δράση. Στο πλαίσιο αυτής λοιπόν, οι εκπρόσωποι της Οργανωτικής Επιτροπής παρέδωσαν μπάλες μπάσκετ στο 1ο Γυμνάσιο Ιωαννίνων και στον δήμο Ζίτσας. Τις μπάλες, τις πρόσφερε στο 2ο Εργασιακό η εταιρία που χορηγεί και τις επίσημες μπάλες του φετινού πρωταθλήματος.\nΕκ μέρους της Οργανωτικής Επιτροπής, ο κ. Γιώργος Στύλιος, παρέδωσε το αθλητικό υλικό στον διευθυντή του 1ου Γυμνασίου κ. Γιώργο Πλεύρη και αργότερα, στο δημαρχείο Ζίτσας, στον αντιδήμαρχο κ. Στέφανο Μιχάλη.\nΣε σύντομες δηλώσεις στο δημαρχείο Ζίτσας, ο κ. Στύλιος σημείωσε: «Το Εργασιακό Πρωτάθλημα μπάσκετ του νομού Ιωαννίνων δεν είναι μόνο το παιχνίδι. Η Οργανωτική Επιτροπή έχει αποφασίσει να κάνει και παράλληλες δράσεις, φιλανθρωπικού και κοινωνικού χαρακτήρα». Από τη μεριά του ο κ. Μιχάλης ανέφερε: «Θέλω να λειτουργήσει αυτό ως παράδειγμα και για άλλους, ώστε να ενισχυθεί ο δήμος όσο μπορεί. Το Εργασιακό Πρωτάθλημα είναι ένας θεσμός για τα Γιάννενα. Το γεγονός ότι συμμετέχουν φέτος 26 ομάδες, μιλάει από μόνο του. Θέλω επίσης να παρακινήσω και τις γυναίκες να δραστηριοποιηθούν, για κάτι ανάλογο»\nΣτα ΚΕΠ για το επίδομα ορεινών περιοχών 14 Δεκεμβρίου 2016 By Eleftheria


ΔΕΛΤΙΟ ΤΥΠΟΥ ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΑΜΕΑ - Π.Σ.Φ.\nΔΕΛΤΙΟ ΤΥΠΟΥ ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΑΜΕΑ\nΣά, 03 Δεκ 2016 03-12-2016\nΗ 3η Δεκεμβρίου, Παγκόσμια Ημέρα Ατόμων με Αναπηρία δίνει την ευκαιρία στις κυβερνήσεις, στους οργανισμούς και στις κοινωνίες να εστιάσουν την προσοχή τους στα δικαιώματα και στις δυνατότητες τους.\nΗ επιστήμη της φυσικοθεραπείας από τη γέννηση της αλλά και σύσσωμος ο Φυσικοθεραπευτικός κόσμος - παρά την τραγική οικονομική του εξαθλίωση- συμβάλλουν τα μέγιστα στην επιτυχή αντιμετώπιση κάθε είδους αναπηρίας.\nΟι εκατομμύρια ώρες φυσικοθεραπευτικής παρέμβασης ανά τον κόσμο σ’ αυτούς τους συνάνθρωπους μας, είναι η απόδειξη ότι η παρέμβαση μας αποτελεί πολύτιμο βοήθημα για την ισότιμη ένταξη τους στην κοινωνία.\nΣε μια περίοδο που η Δημόσια Υγεία δοκιμάζεται λόγω οικονομικών περιορισμών, η Διοικούσα Επιτροπή του Περιφερειακού Τμήματος Αττικής του Ν.Π.Δ.Δ «Πανελλήνιος Σύλλογος Φυσικοθεραπευτών» καλεί την πολιτεία όχι μόνο να διατηρήσει αλλά και να αναβαθμίσει το επίπεδο των παρεχόμενων υπηρεσιών προς τα άτομα με αναπηρία και να τις αναπτύξει, στηρίζοντας έμπρακτα τις υπο-στελεχομένες δημόσιες δομές που παρέχεται φυσικοθεραπεία.\nΒελτιώνουμε την καθημερινότητα τους.


στα Αθλητικά, Καστοριά 25 Ιουνίου 2018 20:20\nΟ πρόεδρος και η Ε.Ε. της Ε.Π.Σ. ΚΑΣΤΟΡΙΑΣ συγχαίρουν τον διαιτητή της Ένωσης μας Φώτη Φωτιάδη για την αξιολόγηση και την προαγωγή του στους πίνακες διαιτητών της Σούπερ Λίγκας.\nΗ άνοδος αυτή αποτελεί ιδιαίτερη τιμή για την διαιτησία και το τοπικό ποδόσφαιρο και απηχεί τη μεγάλη του προσωπική προσπάθεια και υπομονή αλλά και τη συλλογική υποστήριξη που του παρέχει το πρωτάθλημα της ΕΠΣ ΚΑΣΤΟΡΙΑΣ. Νιώθουμε χαρά και περηφάνια, γιατί μετά από εννέα χρόνια στο πρωτάθλημα της φούτμπολ λιγκ ήρθε η δικαίωση των κόπων του.\nΙδιαίτερα Συγχαρητήρια αξίζουν και στον βοηθό Διαιτητή της Ένωσης μας Ιορδάνη Δημητριάδη για την εκ’ νέου πανάξια τοποθέτηση του στους πίνακες βοηθών Διαιτητών της Σούπερ Λίγκ αφού συνεχίζει να μας εκπροσωπεί στο υψηλότερο επίπεδο της Διαιτησίας.\nΕπίσης να συγχαρούμε τον διαιτητή μας Βασίλη Πολυχρονίου καθώς και τους βοηθούς διαιτητές, Χρήστο Σιδερίδη και Γρηγόρη Πρεσπάρη για την εκ νέου τοποθέτηση τους στους πίνακες της 3ης κατηγορίας.\nΗ συμμετοχή σας στην Σούπερ Λίγκα και στα εθνικά πρωταθλήματα δίνει αξία και κίνητρο στα υπόλοιπα μέλη της τοπικής μας Διαιτησίας να θέλουν να ακολουθήσουν το δρόμο που δείχνετε. Είμαστε σίγουροι πως όλοι τους έχουν τα εχέγγυα να ανταποκριθούν με επιτυχία και να δικαιώσουν όσους τους εμπιστεύονται.\nΑπώλεια για την ΕΠΣ Καστοριάς καθώς δεν βρίσκεται στους πίνακες της Γ’ Εθνικής κατηγορίας το αξιόλογο με ήθος και προσδοκίες μέλος μας, Βασίλης Σιδερίδης λόγω ηλικίας αφού σύμφωνα με τον νέο κανονισμό κόπηκαν όλοι οι διαιτητές 3ης κατηγορίας που είναι γεννημένοι το 1986 και κάτω.\nΗ Ε.Ε της Ε.Π.Σ. ΚΑΣΤΟΡΙΑΣ παραμένει πιστή στο στόχο για συνεχή αναβάθμιση και εξέλιξη στο χώρο της διαιτησίας, προγραμματίζοντας για άλλη μια φορά σχολή διαιτησίας. Οι προεγγραφές θα ξεκινήσουν άμεσα και η σχολή θα ολοκληρωθεί στα μέσα του Οκτώβρη.\nΑΘΛΗΤΙΣΜΟΣ Διαιτησία ΚΑΣΤΟΡΙΑ ποδοσφαιρο\t2018-06-25


ΕΠΕΤΕΙΑΚΗ ΣΥΝΑΥΛΙΑ 200 ΧΡΟΝΩΝ ΑΠΟ ΤΗΝ ΕΛΛΗΝΙΚΗ ΕΠΑΝΑΣΤΑΣΗ\nΤηλεοπτική μετάδοση από την ΕΡΤ3.\nΤο Μέγαρο Μουσικής Θεσσαλονίκης και η Κρατική Ορχήστρα Θεσσαλονίκης τιμούν την επέτειο 200 χρόνων από την Ελληνική Επανάσταση με μία πανηγυρική συναυλία, που θα μεταδοθεί τηλεοπτικά από την ΕΡΤ3, ανήμερα της Εθνικής Επετείου. Την Κρατική Ορχήστρα Θεσσαλονίκης διευθύνει η Ζωή Τσόκανου.\nΟι σπουδαίοι Έλληνες συνθέτες Διονύσιος Λαυράγκας και Μανώλης Καλομοίρης ενσωματώνουν στοιχεία της δημοτικής μουσικής μας παράδοσης στα έργα τους. Το Πρελούδιο και Φούγκα πάνω σε δύο ελληνικά θέματα του πρώτου δίνει το θριαμβικό τόνο της εξέγερσης των Ελλήνων, ενώ η Καταστροφή των Ψαρών του δεύτερου θρηνεί για μία από τις μεγαλύτερες καταστροφές του Αγώνα.\nΤο πρόγραμμα ολοκληρώνεται με την Ηρωική Συμφωνία του Μπετόβεν, ένα ρηξικέλευθο έργο εμποτισμένο με τα ιδανικά του Ευρωπαϊκού Διαφωτισμού, που υπήρξε η φλόγα με την οποία άναψε πνευματικά το φυτίλι της Ελληνικής Επανάστασης.\n(1860-1941) [Επιμέλεια μουσικού υλικού: Γιάννης Τσελίκας, Κέντρο Ελληνικής Μουσικής]\n(1883-1962) [Επιμέλεια μουσικού υλικού: Γιάννης Σαμπροβαλάκης, Κέντρο Ελληνικής Μουσικής]\nΣυμμετέχει ως αφηγητής ο ηθοποιός του ΚΘΒΕ Δημήτρης Σιακάρας.\nΟι μουσικοί της ΚΟΘ προσφέρουν την αμοιβή από τα συγγενικά τους δικαιώματα αυτής της τηλεοπτικής μετάδοσης υπέρ του Συλλόγου Μουσικών Β. Ελλάδος.


Το μωρό σας δεν κοιμάται εύκολα ;Δείτε το ποιο αποτελεσματικό κόλπο - Crazynews.gr\nΝίκησε τον νταή χωρίς να τον αγγίξεις! Ενα βίντεο που όλα τα παιδιά πρέπει να δουν!\tΘεατής στην Eurovision κατέβασε το παντελόνι του και το είδε όλος ο πλανητής\tΔιαβάστε επίσης\nΧρησιμοποιώντας την ιστοσελίδα μας συμφωνείτε με τη χρήση των εν λόγω cookies. Περισσότερα ΕντάξειThe cookie settings on this website are set to "allow cookies" to give you the best browsing experience possible. We consider continuing navigation as cookie acceptation. If you continue to use this website without changing your cookie settings or you click "Accept" below then you are consenting to this.ΚλείσιμοRead previous post:Θεατής στην Eurovision κατέβασε το παντελόνι του και το είδε όλος ο πλανητήςΗ Ουκρανή τραγουδίστρια και ηθοποιός, η Jamala που έφερε το διαγωνισμό της Eurovision 2017 χώρα...Close


To νέο Opel Mokka έχει να περηφανευτεί την πλήρη τεχνολογική του απαρτία, το ψηφιακό του υπόβαθρο, τα συστήματα υποβοήθησης και την αμιγώς ηλεκτρική εκδοχή. Το νέο συμπαγές, κομψό σε σχεδίαση SUV θα είναι πενταθέσιο, με μήκος 4,15 μέτρα, με έμφαση στους χώρους και την άνεση του οδηγού. Εκτός από τις εκδόσεις βενζίνης και πετρελαίου, το νέο μοντέλο φέρει και την αμιγώς ηλεκτρική εκδοχή, με τον ηλεκτροκινητήρα των 136 ίππων, με μέγιστη ροπή 260 Nm. Μάλιστα, η μπαταρία 50kWh προσφέρει αυτονομία έως 324 χιλιόμετρα, μετά από μια πλήρη φόρτιση. Η Opel προσφέρει εγγύηση οκτώ ετών/160.000 χιλιόμετρα για τη μπαταρία.\nΚορωνίδα, το θερμαινόμενο δερμάτινο κάθισμα με λειτουργία μασάζ για τον οδηγό. Οδηγός και συνοδηγός μπορούν να τοποθετούν τα smartphones τους σε ειδική βάση στην κεντρική κονσόλα, όπου τα συμβατά κινητά τηλέφωνα μπορούν να φορτίζονται επαγωγικά (ασύρματα). Το νέο Mokka διασυνδέει και ψυχαγωγεί τόσο τον οδηγό όσο και τους επιβάτες.\nΗ γκάμα συστημάτων infotainment περιλαμβάνει συστήματα Multimedia Radio και Multimedia Navi με έγχρωμη οθόνη αφής 7.0” και το κορυφαίο Multimedia Navi Pro με έγχρωμη οθόνη υψηλής ανάλυσης 10.0”. Οι οθόνες αποτελούν αναπόσπαστο στοιχείο του Pure Panel ( της νέας οθόνης στο Mokka) και είναι κεκλιμένες προς τον οδηγό. Η οθόνη του Driver Info Centre φτάνει τις 12 ίντσες.\nTo νέο μοντέλο αναμένεται να κυκλοφορήσει στην ελληνική αγορά σύντομα.\nΓερμανία: Περιμένει τρία...


ΣΥΝΔΕΣΜΟΣ ΕΠΙΣΤΗΜΟΝΩΝ ΠΕΙΡΑΙΩΣ: Σεπτεμβριανά 1955: Στίγμα για την ιστορία και τον πολιτισμό\nΣτίγμα για την ιστορία και τον πολιτισμό αποτελούν οι τουρκικοί βανδαλισμοί στην Κωνσταντινούπολη και τη Σμύρνη, το Σεπτέμβρη του 1955, γράφει ο ιστορικός Ν. Παπαναστασίου, στην ελληνοκυπριακή εφημερίδα ΣΗΜΕΡΙΝΗ, στο φύλλο της 7ης Σεπτεμβρίου 2003. Και συνεχίζει: Η δράση της ΕΟΚΑ και η εξαιτίας αυτής καταθορύβηση και απόγνωση των Άγγλων, τους οδήγησε στην απόφαση όπως ενθαρρύνουν τους Τούρκους για ενέργειες εναντίον της Ελλάδας, των Ελλήνων της Ελλάδας και, γενικά, εναντίον του ελληνικού Έθνους. Έτσι, από τις αρχές του καλοκαιριού, οι Τούρκοι άρχισαν λυσσαλέο πόλεμο εναντίον του ελληνικού στρατού και της Χριστιανικής Εκκλησίας. Θορυβώδεις και προκλητικές υπήρξαν επίσης οι εκδηλώσεις στην Τουρκία για τα γεγονότα του 1920-22, που έγιναν στις 30 Αυγούστου ’55. Από την 1η Σεπτεμβρίου, μάλιστα, άρχισε σε ολόκληρη την Τουρκία η εγγραφή εθελοντών, «για να πολεμήσουν εναντίον της Ελλάδας αν παραστεί ανάγκη». Ταυτόχρονα, στη Θράκη άρχισε οργανωμένη προσπάθεια εξέγερσης των εκεί Τούρκων. Με βάση το σατανικό αγγλοτουρκικό σχέδιο, η αφορμή – σύνθημα για το τουρκικό όργιο έπρεπε να αρχίσει από την Ελλάδα, με υπαίτιους μάλιστα τους Έλληνες.\nΤο σχέδιο αυτό εφαρμόστηκε πλήρως: Λίγο μετά τα μεσάνυκτα της 5ης προς την 6η Σεπτεμβρίου, στην αυλή του τουρκικού Προξενείου στη Θεσσαλονίκη, που συνορεύει με το σπίτι του Κεμάλ Ατατούρκ, προκλήθηκε έκρηξη δυναμίτιδας, με αποτέλεσμα να σπάσουν τζάμια των κτιρίων. Το Υπουργείο Βορείου Ελλάδας, με ανακοίνωσή του επισήμαινε ότι με την πράξη αυτή, που προερχόταν από Τούρκους, προετοιμαζόταν η μεγάλη επίθεση εναντίον των Ελλήνων της Μικράς Άσίας. Πράγματι, οι τουρκικές εφημερίδες της άλλης μέρας παρουσίαζαν το Προξενείο και το σπίτι του Ατατούρκ ερειπωμένα, παραποιώντας φωτογραφίες, που φρόντισε να εξασφαλίσει τις προηγούμενες μέρες η γυναίκα του Τούρκου προξένου και αμέσως μετά να φύγει για την Τουρκία για πάντα, όπως είπε στον Έλληνα φωτογράφο! Λίγες μόνο ώρες μετά την προβοκάτσια της Θεσσαλονίκης, μαινόμενοι Τούρκοι πυρπόλησαν το ελληνικό Προξενείο της Σμύρνης και λεηλάτησαν τα σπίτια των Ελλήνων αξιωματικών του ΝΑΤΟ στην πόλη. Εξάλλου, στην Κωνσταντινούπολη, τουρκικός όχλος, με πρωτοφανή αγριότητα και φανατισμό, άρχισε να λεηλατεί κάθε τι το ελληνικό. Επρόκειτο περί οργίου, που κράτησε από το μεσημέρι μέχρι αργά το βράδυ. Από τις 83 χριστιανικές εκκλησίες της Πόλης γλίτωσαν μόνον έξι. Η Θεολογική Σχολή της Χάλκης, η Μεγάλη του Γένους Σχολή, η ιστορική Μονή του Μπαγιουκλή, το Ζάππειο νηπιαγωγείο και η εκκλησία της Αγίας Τριάδας καταστράφηκαν πλήρως. Καταστράφηκαν επίσης 2.500 ελληνικά καταστήματα, 20 Έλληνες έχασαν τη ζωή τους, δυο μητροπολίτες και πλήθος ιερέων τραυματίστηκαν, ενώ χιλιάδες ομογενών κακοποιήθηκαν. Ακόμα και οι τάφοι των Πατριαρχών στο Φανάρι ανασκάφηκαν και τα κόκαλα πετάχτηκαν στα σκυλιά. Οι ξένοι σε όλες τις χώρες, με βάση τις αφηγήσεις μαρτύρων, μιλούσαν για άγριο «πογκρόμ». Η Τουρκία βρέθηκε ξαφνικά σε απομόνωση. Οι επίσημοι Τούρκοι προσπαθούσαν να την αποδώσουν σε «έξαψη των πνευμάτων, που είχαν εκμεταλλευτεί οι κακοποιοί και κυρίως οι κομμουνιστές». Στον αποδιοπομπαίο τράγο του κομμουνισμού απέδωσε τα γεγονότα και ο Τούρκος αντιπρόσωπος στο Συμβούλιο του ΝΑΤΟ, το οποίο συνήλθε εκτάκτως στις 8 Σεπτεμβρίου μετά από αίτηση της Ελλάδας. Στους κομμουνιστές απέδωσε τις βιαιότητες και ο Τούρκος Πρωθυπουργός Αντνάν Μεντερές, σε ομιλία του στην Τουρκική Εθνοσυνέλευση, όπου χρησιμοποίησε και το χαρακτηρισμό «πογκρόμ».\nΣτην Ελλάδα επικρατούσε ένα γενικό αίσθημα πένθους, ταπείνωσης και οργής, η δε ελληνοτουρκική συνεργασία μετατρεπόταν σε εχθρότητα, το Βαλκανικό Σύμφωνο, που μόλις υπογράφηκε, νεκρωνόταν, η λύση του Κυπριακού εμπλεκόταν και η λειτουργία της ΝΑ πτέρυγας του ΝΑΤΟ δυσκολευόταν. Πλέον χαρακτηριστική της αγανάκτησης του ελληνικού λαού, ήταν η ομιλία του Αρχιεπισκόπου Αθηνών και πάσης Ελλάδας Σπυρίδωνα από το Εθνικό Ίδρυμα Ραδιοφωνίας, ο οποίος κατήγγειλε με δριμύτητα τις βαρβαρότητες των Τούρκων, επισημαίνοντας ότι «οι υπαίτιοί τους έτυχον της ανοχής των Μεγάλων, οίτινες απέδειξαν εαυτούς μικρούς όσον αφορά το ήθος και την ψυχήν». Στο Λονδίνο τότε, γινόταν η τριμερής διάσκεψη για το Κυπριακό, μεταξύ Ελλάδας, Τουρκίας και Βρετανίας, που άρχισε στις 28 Αυγούστου ’55. Από την πλευρά του, ο ένας εκ των δύο αντιπροέδρων της τότε κυβερνήσεως Παναγιώτης Κανελλόπουλος, που αντικαθιστούσε τον πολύ άρρωστο Παπάγο, είχε ανακαλέσει τους Έλληνες αξιωματικούς από το στρατηγείο του ΝΑΤΟ στη Σμύρνη, είχε ζητήσει την έκτακτη σύγκληση του Συμβουλίου του ΝΑΤΟ και είχε προβεί σε εντονότατες διαμαρτυρίες.\nΣτο μεταξύ, στη Θεσσαλονίκη δόθηκε στις 16 Σεπτεμβρίου ’55, το πόρισμα της ανάκρισης για τη δυναμίτιδα στο τουρκικό Προξενείο, το οποίο αποφαινόταν ότι: Με βάση πραγματογνωμοσύνη που έκαμαν ειδικοί αξιωματικοί του στρατού, η εκρηκτική ύλη τοποθετήθηκε στο εσωτερικό του Προξενείου και ο Τούρκος κλητήρας τοποθέτησε το καψούλι της δυναμίτιδας στην αυλή. Ο κλητήρας συνελήφθη, όπως και Τούρκος φοιτητής, μέλος της τουρκικής οργάνωσης «Η Κύπρος είναι τουρκική». Σύμφωνα με την ανάκριση, ο φοιτητής αυτός μετέφερε, λίγες μέρες πριν από την έκρηξη, από την Τουρκία τρία καψούλια, από τα οποία εξερράγη μόνο το ένα. Και οι δυο Τούρκοι παραδέχτηκαν τα όσα έκαμαν. Με βούλευμα, που εκδόθηκε το Δεκέμβρη του 1955 και θυροκολλήθηκε στο τουρκικό Προξενείο Θεσσαλονίκης, οι Τούρκοι αυτοί κατονομάζονταν ως αυτουργοί της έκρηξης, ενώ οι δυο πρόξενοι της Τουρκίας στη Θεσσαλονίκη ως οι ηθικοί αυτουργοί. Όλοι παραπέμπονταν να δικαστούν για παράνομη κατοχή εκρηκτικών υλών και για παράβαση των άρθρων του Ποινικού Κώδικα για διατάραξη των διπλωματικών σχέσεων με ξένη χώρα. Η δίκη τότε δεν πραγματοποιήθηκε. Έγινε, μάλιστα, έφεση κατά του βουλεύματος, που έγινε δεκτή από το Εφετείο, το οποίο και διέταξε νέες ανακρίσεις. Στα πλαίσια των ανακρίσεων αυτών, οι δράστες αρνούνταν την ενοχή τους, ο δε τουρκικός Τύπος επέρριπτε ευθύνη στην προηγούμενη Κυβέρνηση Παπάγου για την έκρηξη. Παράλληλα, ο Τούρκος υπουργός Εξωτερικών Κιοπρουλού δήλωνε με αναίδεια στην τουρκική Εθνοσυνέλευση ότι: «Οι κύριοι υπεύθυνοι των γεγονότων της 6ης Σεπτεμβρίου και τα συμβάντα της Θεσσαλονίκης, αποτελούν θέματα εκμεταλλεύσεως εκ μέρους της Ελλάδας προς διατάραξιν των ελληνοτουρκικών σχέσεων»! O Κιοπρουλού, όμως, ήταν εκείνος, που, επίσης στην Τουρκική Εθνοσυνέλευση, είχε δηλώσει στις 12 Σεπτεμβρίου ’55: «Η τοποθέτησις της δυναμίτιδος εις το τουρκικόν Προενείον Θεσσαλονίκης δεν είναι έργον των Ελλήνων, αλλά των ιδίων ανθρώπων, οι οποίοι εδημιούργησαν και τας ταραχάς της Κωνσταντινουπόλεως».\nΑς παραθέσουμε όμως και μερικές χαρακτηριστικές μαρτυρίες εκείνων που έζησαν τα Σεπτεμβριανά του 55 κατά του Ελληνισμού της Κωνσταντινούπολης:\nΣύμφωνα με τον Γιώργο Λεύκαρο:\n«Οι δρόμοι της Πόλης είχαν βουλιάξει από τα ελληνικά υπάρχοντα που πέταξαν οι Τούρκοι. Όλοι αυτοί οι τύποι που μπήκαν στα σπίτια μας, ήταν μαζεμένοι στις γωνιές και μοίραζαν τα «λάφυρα». Έβλεπες αυτούς τους ανθρώπους, με τα κουρελιασμένα ρούχα να φορούν κάτι ακριβό: Ένα χρυσό ρολόι, ολοκαίνουργια παπούτσια, ένα ακριβό καπέλο. Ο Μεντερές, ο Πρωθυπουργός, είχε βγει για επιθεώρηση στους δρόμους και έβλεπες το πλήθος των φανατισμένων Τούρκων να του φωνάζει: «Αφέντη, δεν μας έμειναν ρόπαλα»!... …………\n«Εκείνο το βράδυ, γράφει η Δέσποινα Ισσακίδου, ένας φίλος του πατέρα μου Τούρκος, ήρθε να μας ειδοποιήσει ότι θα συμβεί κάτι πολύ κακό. Ήρθε ταραγμένος και έντρομος από το σπίτι του, που βρισκόταν σε περιοχή τρεις ώρες μακριά από το δικό μας. Οι φόβοι του επαληθεύτηκαν μόλις άρχισε να σουρουπώνει. Ακούστηκαν βουητά και φασαρία από μακριά. Όλοι αναρωτιόμασταν για τους θορύβους και δεν θέλαμε να πιστέψουμε ότι τα λόγια του φίλου μας θα βγαίναν αληθινά. Μετά από λίγα λεπτά, οι βάνδαλοι εισέβαλαν στο σπίτι μας. Άρχισαν να σπάνε, να καίνε και να καταστρέφουν ό,τι έβρισκαν μπροστά τους. Στο σπίτι μας έμειναν μόνοι οι τέσσερις τοίχοι. Κινδύνεψε, όμως, και η ίδιά μας η ζωή. Εμένα και τη μητέρα μου αποπειράθηκαν να μας βιάσουν. Μας κυνηγούσαν μέσα στο σπίτι και όταν μας έπιασαν άρχισαν να μας σκίζουν τα ρούχα. Φώναζα, «βοήθεια, μάς σκοτώνουν». Ευτυχώς, ένας γείτονας από το απέναντι σπίτι μάς έσωσε. Ο αδελφός μου, τρομοκρατημένος πήδηξε σε διπλανή οικοδομή από ύψος έξι μέτρων. Την επόμενη μέρα το βρήκαμε λιπόθυμο και τραυματισμένο σοβαρά στο κεφάλι. Ο μικρότερος αδελφός μου έπαθε ψυχολογικά προβλήματα και πέρασε μια δεκαετία για να συνέλθει. …………\nΚαι ο Σωτήρης Μισαηλίδης σημειώνει: «Βρισκόμασταν μόνοι στο σπίτι μόλις άρχισαν τα φοβερά γεγονότα. Είχε αρχίσει να σουρουπώνει, όταν ξαφνικά ακούσαμε ασυνήθιστο θόρυβο, ιδιαίτερα δυνατό. Φοβηθήκαμε, αλλά δεν μπορούσαμε να αντιδράσουμε. Ο θόρυβος δυνάμωνε συνεχώς και ο φόβος μας γινόταν εντονότερος. Στην κεντρική είσοδο είχα βάλει μια μεγάλη μπάρα, ενώ είχαμε κλείσει τα παράθυρα. Στο διπλανό σπίτι είχαν ήδη αρχίσει τη λεηλασία. Ακούσαμε φωνές να ζητάνε βοήθεια. Τελικά, μπήκαν από την πόρτα του κήπου. Την είχαν σπάσει με κασμάδες. Μόλις με είδαν, ρώτησαν με δυνατή φωνή και απειλητικό ύφος: «Τούρκοι είσαστε εσείς;» Όλοι απαντήσαμε: «Είμαστε Ρωμιοί μέχρι τα κεραμίδια». Τον ένα όροφο του σπιτιού τον λεηλάτησαν. Δεν άφησαν τίποτε στο πέρασμά τους. Έσπειραν τον πανικό και την καταστροφή. Έφυγα με τη γυναίκα μου για να γλιτώσουμε. Είχε πάθει σοκ και έκλαιγε ασταμάτητα. Στο δρόμο επικρατούσε πανικός, οι εκκλησίες είχαν λεηλατηθεί, τα σπίτια και τα καταστήματα είχαν γίνει κάρβουνο…»


Βουκ Λαζάρεβιτς - Βικιπαίδεια\nΟ Βουκ Λαζάρεβιτς (σερβικά : Вук Лазаревић) (περ. 1380-1410) από τον Οίκο των Λαζάρεβιτς ήταν Σέρβος πρίγκιπας και ο νεότερος γιος του πρίγκιπα Λαζάρου και της Μίλιτσα που εκτελέστηκε στις 6 Ιουλίου του 1410.\n6 Ιουλίου 1410\nΓεννήθηκε λίγο μετά το 1380, ήταν αδελφός του Δεσπότη Στέφανου. Μετά τη Μάχη του Κοσσυφοπεδίου το 1389 ο Βουκ με τον αδελφό του και την μητέρα του συμμετείχαν στον έλεγχο και διακυβέρνηση της Σερβίας. Πήρε μέρος στη Μάχη της Άγκυρας με τον στρατό του αδελφού του με το μέρος των Οθωμανών όπου ήταν υποτελής.\nΜετά την Μάχη του Κοσμιδίου έφυγε για την Σερβία αλλά στο δρόμο συνελήφθη στην Φιλιππούπολη από τους Οθωμανούς κι εκτελέστηκε με συνοπτικές διαδικασίες για την προδοσία του στο Κοσμίδιο.\n↑ Лазаревић - ГРБОВНИК ДУШАНОВОГ ЦАРСТВА\n↑ Kastritsis Dimitris J., The sons of Bayezid: Empire building and representation in the Ottoman civil war, (BRILL NV, 2007), 152.\nΣτο λήμμα αυτό έχει ενσωματωθεί κείμενο από το λήμμα Vuk Lazarević της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Βουκ_Λαζάρεβιτς&oldid=8396426"


Οδηγός φορτηγού αποκοιμάται στο τιμόνι και τρακάρει (video) | AutoExcellence\nΟδηγός φορτηγού αποκοιμάται στο τιμόνι και τρακάρει (video)\nΑρκετά συχνή αιτία τροχαίων ατυχημάτων, ειδικά με εμπλεκόμενους επαγγελματίες οδηγούς, είναι η υπνηλία που μπορεί να έχει δυσάρεστες συνέπειες.\nΟι πολλές ώρες εργασίας πίσω από τιμόνι κάνουν τα βλέφαρα και τα χέρια βαριά, ενώ η σκέψη σκορπάει με αποτέλεσμα να μην υπάρχει συγκέντρωση στο δρόμο. Ένα τέτοιο περιστατικό κατέγραψε ενσωματωμένη κάμερα αυτοκινήτου σε αυτοκινητόδρομο της Βραζιλίας.\nΤο φορτηγό που κινείται στην ευθεία μπαίνει στο αντίθετο ρεύμα, ενώ στη συνέχεια ανεβαίνει στο κράσπεδο κυκλικού κόμβου και η πορεία του σταματάει μετά από πρόσκρουση σε μια κολόνα. Ευτυχώς δεν παρέσυρε κανένα άλλο όχημα, ενώ ο οδηγός του φορτηγού τη γλύτωσε με μικροτραυματισμούς.\nΠόσες φορές έχετε αποφύγει την τελευταία στιγμή μια σοβαρή σύγκρουση επειδή κάποιος απρόσεκτος οδηγός βγήκε μπροστά σας; Αυτό συνέβη και\nΚαι ποιος δε θα ήθελε να βρεθεί στο κάθισμα μιας Ferrari; Πειράζει όμως αν το κάθισμα αυτό βρίσκεται έξω από


Καταπληκτικό!!!! - Κριτικές για Gregorius, Πύλος, Ελλάδα - Tripadvisor\nΚαταπληκτικό!!!! - Gregorius\nΚριτική για: Gregorius - ΚΛΕΙΣΤΟ\nSur le Port Et la Grand Place, Πύλος, Πύλος-Νέστωρ 240 01, Ελλάδα\nΤά κρέατα ήταν υπέροχα ψημένα,τα ορεκτικά φοβερά( ειδικά τα μαυρομάτικα με τα χόρτα) και τό προσωπικό όλο χαμογελαστό και εξυπηρετικοτατο. Πήγαμε 2 φορές και έγινε στέκι για όταν θα πηγαίνουμε στην Πύλο. Συγχαρητήρια!\nΠαρόλο που είναι στο κεντρικότερο σημείο της Πύλου και φαίνεται ως τουριστοπαγιδα, η αλήθεια είναι ότι αξίζει μια επίσκεψη καθώς έχει καλομαγειρεμενα πιάτα και ωραίο μέρος.\nΑπογευματακι,με πολλη πολλη ορεξη καταφθασαμε στον Γρηγορη και φυγαμε πολυ ικανοποιημενοι! Παρα το λιγο ιδιαιτερο μενου μας που περιλαμβανε μπριζολα, γιγαντες,αλλα και καλαμαρακι, ηταν ολαταπιατα προσεγμενα! Πρτοτείνεται η σαλατα Γρηγορης!! Τιμες λογικες!\nΕυχαριστούμε, Katia W\nΕπισκεπτομαι αρκετα συχνα την Μεσσηνια για επαγγελματικες υποχρεωσεις,ειναι η καλυτερη ταβερνα απο οσες εχω επισκεφτει στο νομο,και απο ποικιλια και απο γευσες.Επισης το service ειναι αριστο και πολυ διακριτικο.Μακαρι να ηταν ανοιχτο και το χειμωνα...\nΜία νορμάλ ταβέρνα με πολύ ευγενικό και εξυπηρετικό προσωπικό. Τρως φυσιολογικά, χωρίς κάτι το ιδιαίτερο. Ξεχωρίσαμε τα μαυρομάτικα με τα χόρτα. Το φιλέτο μοσχάρι πολύ μαλακό αν και δεν μύριζε κάρβουνο. Η τοποθεσία πολύ καλή.\nGregorius: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΠύλος: Όλα τα εστιατόρια (22)\nΕστιατόρια (22) | Ξενοδοχεία (3) | Αξιοθέατα (10)


Review: One Piece Burning Blood - TeamInGame\nHome / Review: One Piece Burning Blood\nBussiness\tΗ Activision Blizzard δημιουργεί ειδικό τμήμα E-Sports\nαπό Katri | Uncategorized | 0 Comments | 06 Σεπ 2016\nPlatforms: PC | PS4 | PSV | XBO\nRelease: Sept 2, 2016 (PC)\nArena fighting παιχνίδι στο σημαντικότερο ίσως arc του διασημότερου anime μεχρι σήμερα; Check! O λόγος για το One Piece Burning Blood, το οποίο κυκλοφόρησε πρόσφατα και είχα την ευκαιρία να το πάρω στα χέρια μου και να το λιώσω ώρες ολόκληρες. To παιχνίδι είναι σεταρισμένο στο arc του Marineford (spoilers ahead), στο οποίο ο Luffy πηγαίνει με σκοπό να σώσει τον αδερφό του, Ace. Αν και το story board του παιχνιδιου είναι σχετικα μικρο, σιγουρα εχει αρκετα πραγματα να τσεκαρεις πριν το καταταξεις στα casual fighting games. Να προσθεσω οτι δεν ειμαι huge fan του One Piece παρολο που μπορω ευκολα να εκτιμησω τη δουλεια που εχει πεσει πανω στο παιχνιδι.\nΓενικά μετά το τελευταίο παιχνίδι Naruto, το οποίο κυκλοφόρησε επίσης από την Bandai Namco, ήμουν λίγο προκατειλλημένη όσων άφορα παρόμοια arena παιχνίδια όπως το One Piece. Θυμάμαι να ψάχνω τα controls πάνω από μια ώρα στο πληκτρολόγιο μιας και δεν έχω gamepad για το PC. Δεν συνέβη όμως το ίδιο και στο One Piece Burning Blood, τα controls του είναι πολύ εύκολα, τα combos κατανοητά και ότι δεν έχεις καταλάβει μόνος σου το παιχνίδι σου τα εξηγεί όλα στις πρώτες πίστες του. Φαίνεται παρ όλα αυτά ότι το gameplay του δεν έχει βασιστεί στο να είναι πολύ οργανωμένο αλλά να φαίνεται σαν μάχη anime, με πολλά φωτεινά animations και χαοτικά σκηνικά.\nΣαν κάθε κλασσικό anime fighting game στο παιχνίδι υπάρχουν διαφορα modes στα οποία μπορείς να αφιερώσεις τον χρόνο σου. Story mode, multiplayer, custom παιχνίδια είναι τα modes τα οποία περιμέναμε σίγουρα να δούμε. Αυτό όμως που μου έκανε περισσότερη εντύπωση είναι το flag mode στο οποίο διαλέγεις ένα πλήρωμα από τα γνωστά του One Piece και σε seasons κάνεις μάχες υποστηρίζοντας το πλήρωμά σου για να φτάσει πρώτο στην κατάταξη. Έτσι και εγώ διάλεξα το πλήρωμα του Whitebeard μόνο και μόνο για να παρατηρήσω λίγο μετά ότι είμαστε πολύ κάτω στην κατάταξη, feels bad man.\nΣε σύγκριση με άλλα παιχνίδια τέτοιου τύπου, το Burning Blood έχει αρκετά πράγματα να κάνεις ανεβάζοντας έτσι το replayability value του χωρίς να χρειαστεί να προσθέσει πολλά fluff στο main story του.\nΚαι μιας που είπαμε για story ας δούμε λίγο τι περίπου περιλαμβάνει. Στο One Piece Burning Blood βρισκόμαστε στο arc του Marineford και ακολουθούμε το ίδιο story από διαφορετικές οπτικές πλευρές σε κάθε chapter. Προσωπικά θεωρώ το arc του Marinford ίσως το πιο ενδιαφέρον στο anime, η επανάληψη όμως στο παιχνίδι με κούρασε μπορώ να ομολογήσω. Οι μάχες δεν είχαν ιδιαίτερες αλλαγές στον τρόπο που τις αντιμετωπίζεις και μερικές φορές ήταν πολύ πιο δύσκολες απ’ ότι θα έπρεπε. Τα cutscenes του παρ όλα αυτά ήταν αρκετά καλοφτιαγμένα και περιείχαν πάντα το “ζουμί” της υπόθεσης κάτι το οποίο εκτίμησα μιας και δεν έβλεπα το παιχνίδι συναισθηματικά όπως θα το έβλεπε κάποιος die hard fan του One Piece.\nTo μεγάλο πρόβλημα του παιχνιδιου όμως είναι ότι δεν μπορείς να το ακολουθήσεις αν δεν έχεις δει το anime. Στην περίπτωση που κάποιος το αγοράσει μόνο και μόνο λόγω του ότι είναι fighting game τότε κατά πάσα πιθανότητα δεν θα το ευχαριστηθεί. Το story arc του είναι τόσο περιορισμένο που δεν θα μπορέσει καν να το ευχαριστηθεί μιας και δεν θα ξέρει ποιοι είναι οι χαρακτήρες και τις σχέσεις μεταξύ τους όπως αυτές φαίνονται στα cutscenes.\nΤο roster του One Piece Burning Blood αποτελείται από 42 συνολικά battle characters, υπάρχει όμως και μια μεγάλη γκάμα από support heroes οι οποίοι σου προσφέρουν extra stats στις μάχες ή κάποιο activated effect όταν τους χρησιμοποιείς. Η ποικιλία χαρακτήρων τους οποίους μπορείς να διαλέξεις παίζοντας το Burning Blood είναι αρκετά μεγαλύτερη απ’ ότι θα περίμενε κανείς από ένα κλασσικό fighting game και το εντυπωσιακό είναι ότι κάθε χαρακτήρας ανταποκρίνεται τέλεια στο anime. Αυτό σημαίνει ότι οι επιθέσεις του καθενός, τα special abilities ακόμα και ο τρόπος που “ρίχνουν μπουνίδια” μοιάζει 100% με τον εκάστοτε χαρακτήρα στο One Piece.\nΑυτό που έκανε τόσο cool όμως το Burning Blood είναι ότι για πρώτη φορά είδαμε τον Luffy σε Gear 4. Μπορεί για κάποιον που θα αγοράσει το παιχνίδι καθαρά για το gameplay να μη λέει πολλά, σε έναν fan του anime όμως είναι big deal. Δεν θα σας πω ψέμματα, εντός του παιχνιδιού είναι αρκετά δύσκολο να καταφέρεις το Gear 4, προσωπικά δεν το κατάφερα ούτε μια φορά και έπρεπε να ψάξω αρκετά στο Youtube για να βρω βίντεο που να το παρουσιάζει. Ακόμα και για την Bandai όμως το συγκεκριμένο feature ήταν ιδιαίτερα σημαντικό, έχοντας δικό του trailer και εν μέρει διαφημιστική καμπάνια.\nΌσων αφορά το κομμάτι της εικόνας και του ήχου, το Burning Blood είναι σχεδόν αψεγάδιαστο. Η cel shaded εμφάνιση του μαζί με τα έντονα χρώματα και τα animated pop ups μέσα στις μάχες γεμίζουν το μάτι απ’ όλες τις απόψεις. Σε αυτό τον τομέα δεν κατάφερα να βρω αρνητικά καθώς και πολύ όμορφο οπτικά το βρήκα αλλά να σημειώσω ότι δεν είχα και ΚΑΝΕΝΑ απολύτως πρόβλημα με τα fps (στο παρόμοιο παιχνίδι Naruto η κατάσταση των γραφικών ήταν πολύ κακή με τα κολλήματα και τα crashes).\nΊσως μετά από αρκετές ώρες το είδος των χρωμάτων που έχουμε να κουράζουν τα μάτια αλλά σε γενικές γραμμές η μετάδοση του feeling του One Piece έγινε με τέλειο τρόπο.\nΟι φωνές των χαρακτήρων έγιναν από voice actors με αγγλικούς υποτίτλους στα ιαπωνικά, κάτι το οποίο εκτίμησα ιδιαίτερα αντί την κλασσική αγγλική αφήγηση. Η μουσική του είναι και αυτή άμεσα συνδεδεμένη με το anime, παρόλο που δεν θα ακούσουμε soundtrack το οποίο να υπάρχει στο One Piece.\nΣαν τελικό verdict μπορώ να πω ότι (παρόλο που δεν το περίμενα) ευχαριστήθηκα στο έπακρο το συγκεκριμένο παιχνίδι. Κάποιοι θα το βρουν επαναλαμβανόμενο ή ίσως πουν ότι το story line το οποίο καλύπτει είναι μικρό σε σχέση με την τιμή του. Σε γενικές γραμμές όμως στο μενού του Burning Blood θα βρεις τόσα modes να “κάψεις” που θα ήταν άδικο να πω ότι είναι ένα μέτριο παιχνίδι. Σκοπεύω να συνεχίζω να παίζω, τόσο για να δοκιμάσω το wanted mode (το οποίο περιλαμβάνει αποστολές σε μορφή training) όσο και για να βοηθήσω το Whitebeard Crew στο Flag. Αν ψάχνετε το επόμενο αγαπημένο σας fighting game μάλλον δεν θα το βρείτε εδώ, αλλά σίγουρα θα βρείτε ένα πολύ δυνατό παιχνίδι αν είστε fan των anime και των επικών διαστάσεων μαχών.


Σία Κοσιώνη: Πώς ντύνεται εκτός πλατό\nΣία Κοσιώνη: Πώς ντύνεται εκτός πλατό – Το casual look της και το κομμάτι που δεν αποχωρίζεται στις βόλτες της\nΜακριά από το στούντιο υιοθετεί ένα χαλαρό, ανέμελο στυλ.\n11:40, 11 Οκτωβρίου 21\nΜπορεί στο στούντιο του δελτίου ειδήσεων να τη βλέπουμε με αυστηρά ταγιέρ και masculine κοστούμια αλλά στην καθημερινή της ζωή η ancorwoman του ΣΚΑΪ υιοθετεί ένα ανέμελο στυλ. Ο φωτογραφικός φακός την έχει απαθανατίσει αρκετές φορές με αθλητικές φόρμες όπου επιδίδεται στην αγαπημένη της γυμναστική το τρέξιμο, στο κέντρο της Αθήνας και γύρω από το Ζάππειο.\nΗ Σία Κοσιώνη άλλωστε αγαπά και τις βόλτες με τον γιο της Δημοσθένη Μπακογιάννη στο πάρκο. Κοινός παρανομαστής στο look της σε όλες τις ανεπίσημες εξόδους της; Το αγαπημένο της τζιν παντελόνι.\nΣε ίσια κυρίως γραμμή αλλά και flared σε στυλ καμπάνα, η Σία Κοσιώνη συνδυάζει το denim παντελόνι της με μια μονόχρωμη μπλούζα ή με ένα λιτό T-shirt από πάνω. Πρόσφατα ο φακός την «τσάκωσε» στην Αθήνα, με την ίδια απλά ντυμένη με ριχτό λευκό πουκάμισο, μπλε τζιν σε άνετη γραμμή και μπλε σκούρα δερμάτινα sneakers.\nΗ δημοσιογράφος έδειχνε βιαστική, ενώ εντύπωση έκανε το κράνος που είχε περασμένο στο χέρι της. Μαζί με τον σύζυγό της Κώστα Μπακογιάννη έχουν δείξει και στο παρελθόν την αγάπη τους για τις μηχανές. Η Σία Κοσιώνη άλλωστε βρίσκει το συγκεκριμένο μεταφορικό μέσοι πολύ βολικό για τις βόλτες και τις αγορές της στην πόλη τις ώρες αιχμής.\nΣία Κοσιώνη: Η φωτογραφία του γιου της για τα 4α γενέθλιά του – Τον απαθανάτισε ως καπετάνιο\nΗ Σία Κοσιώνη έγινε νονά


Σόφη Ζαννίνου : «Με περίμενε έξω από το μαγαζί ο πατέρας μου και με πλάκωσε στα χαστούκια» | in.gr\nΣόφη Ζαννίνου : «Με περίμενε έξω από το μαγαζί ο πατέρας μου και με πλάκωσε στα χαστούκια»\n25 Μαρτίου 2021, 21:44\n«Μου είπε μην το ξανακάνεις αυτό, θα σε κουρέψω. Από τότε αυτό μου έχει γίνει καταναγκαστικό»\nΓια την εκρηκτική αλλά και συνάμα πολύ τρυφερή σχέση που είχε με τον πατέρα της μίλησε η Σόφη Ζαννίνου.\nΣε ερώτηση πως είναι αυτόν τον καιρό απάντησε πως «έχω μάθει να προσαρμόζομαι. Μεγάλωσα σαν φαντάρος. Ο Ζαννίνο, ο πατέρας μου, ήταν μανιακός με την ώρα, γι’ αυτό και δεν αργώ ποτέ στα ραντεβού μου, πηγαίνω το λιγότερο τρία τέταρτα νωρίτερα, ενώ μου έχει τύχει να πάω και μιάμιση ώρα νωρίτερα».\n«Όταν είναι να πάω κάπου για πρώτη φορά, θα πάω την προηγούμενη, να δω πού είναι ο χώρος, για να μην έχω τελευταία στιγμή απρόοπτα, πηγαίνω από τους πρώτους. Μπορεί να είναι και ψυχαναγκασμός, γιατί έφαγα χαστούκια έξω από το κέντρο που ήμουν μαζί με τη Μαρινέλα, τον Μητροπάνο και την Κλειώ Δενάρδου» είπε στο περιοδικό «Λοιπόν».\n«Με πλάκωσε στα χαστούκια»\nΣτη συνέχεια εξήγησε: «Δεν ίσχυε το αυστηρό ωράριο της πρόβας, όπως στο θέατρο, στα νυχτερινά μαγαζιά. Είπα στον πατέρα μου ότι είχα πρόβα στις 11:00, πήγα στις 11:30, ο πατέρας μου με περίμενε απ’ έξω και με πλάκωσε στα χαστούκια έξω από το μαγαζί, λέγοντάς μου: ‘Μην το ξανακάνεις αυτό, θα σε κουρέψω’. Από τότε αυτό μου έχει γίνει καταναγκαστικό».\nΣχετικά με το αν η σχέση της με τον πατέρα της, τον αείμνηστο Ζαννίνον ήταν εκρηκτική απάντησε πως «αγαπούσα πάρα πολύ τον πατέρα μου, αλλά είχαμε φοβερές κόντρες, γιατί ήμασταν ακριβώς το ίδιο».\n«Αυτό μου λέει ακόμα με αγανάκτηση η μάνα μου: ‘Ίδια ο πατέρας σου είσαι’. Πήρα πολλά από εκείνον, αλλά ήταν πάρα πολύ σκληρός σε κάποια πράγματα. Ο πατέρας μου ‘έφυγε’ γύρω στα 72. Έκανε δύο εγχειρήσεις καρδιάς για δύο λόγους, να τρώει και να κολυμπάει. Ήταν δυναμικός, φύσει και θέσει, νόμιζε ότι δεν θα πάθει ποτέ τίποτα, ήταν λοκατζής, άνθρωπος με θάρρος και γυμνασμένος».\nTAGS: ΣΟΦΗ ΖΑΝΝΙΝΟΥ\nΣχετικά άρθρα: ➤ Σόφη Ζαννίνου: «Έχω πουλήσει και τα χρυσαφικά μου για να αντέξω μια σεζόν που είπα όχι σε δουλειά» ➤ Σόφη Ζαννίνου για καταγγελίες: Κάποια πράγματα δεν συγχωρούνται\n22/04/2021 | 20:21\nΚόσμος Γκάφα Μπλίνκεν στην τηλεδιάσκεψη για το κλίμα με «θύματα» Μακρόν και Πούτιν 6 λεπτά πριν\nΟικονομία Ποιοι κλάδοι θα λάβουν πακέτο βοήθειας για την επανεκκίνηση της οικονομίας 9 λεπτά πριν\nΚόσμος Ετοιμος να συναντηθεί με τον Ουκρανό πρόεδρο στη Μόσχα ο Πούτιν 12 λεπτά πριν\nΔιπλωματία Λάδι στη φωτιά από την Άγκυρα: «Η Ελλάδα πιέζει την τουρκική μειονότητα» 15 λεπτά πριν\nΠολιτική Μητσοτάκης: Δεν θα αργήσει η συνάντηση με τον Ερντογάν - Άψογος ο Δένδιας 29 λεπτά πριν\nΠαρασκήνιο Με τους «φρουρούς των συνόρων» φωτογραφήθηκε ο γιός του Κυριάκου Μητσοτάκη 31 λεπτά πριν


Δ.Ε.Υ.Α. ΚΩ - ΠΡΟΜΗΘΕΙΑ ΟΧΗΜΑΤΩΝ\n01 Αυγούστου 2019\tΔιακηρύξεις - Διαγωνισμοί\nΠροκηρύσσει Ανοιχτό , Ηλεκτρονικό, Δημόσιο Διαγωνισμό για την : " ΠΡΟΜΗΘΕΙΑ ΟΧΗΜΑΤΩΝ ".\nΣυστημικός Αριθμός ΕΣΗΔΗΣ: 77674 .\nΗ εκτιμώμενη αξία της σύμβασης ανέρχεται στο ποσό των 119.660,00€ συμπεριλαμβανομένου ΦΠΑ 24% (προϋπολογισμός χωρίς ΦΠΑ: 96.500,00€ , ΦΠΑ : 23.160,00€).\nΚριτήριο ανάθεσης της σύμβασης είναι η πλέον συμφέρουσα από οικονομική άποψη προσφορά βάσει τιμής στο σύνολο της προμήθειας.\nΗμερομηνία δημοσίευσης της διακήρυξης στη διαδικτυακή πύλη του ΕΣΗΔΗΣ ορίζεται η 7 ΑΥΓΟΥΣΤΟΥ 2019, ημέρα ΤΕΤΑΡΤΗ και ώρα 10:00:00π.μ..\nΟι προσφορές , θα υποβάλλονται από τους οικονομικούς φορείς ηλεκτρονικά, μέσω της διαδικτυακής πύλης www.promitheus.gov.gr του Ε.Σ.Η.Δ.Η.Σ. από 7 ΑΥΓΟΥΣΤΟΥ 2019 ημέρα ΤΕΤΑΡΤΗ και ώρα 10:00:00π.μ. μέχρι την καταληκτική ημερομηνία που ορίζει η παρούσα διακήρυξη, δηλαδή μέχρι και 30 ΑΥΓΟΥΣΤΟΥ 2019 ημέρα ΠΑΡΑΣΚΕΥΗ και ώρα 10:00:00π.μ. στην ελληνική γλώσσα, σε ηλεκτρονικό φάκελο, σύμφωνα με τα αναφερόμενα στον ν.4412/2016, ιδίως άρθρα 36 και 259 και την Υπουργική Απόφαση αριθμ. 56902/215 «Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)». Προσφορές που θα υποβάλλονται ηλεκτρονικά μετά τη συγκεκριμένη ώρα και ημέρα θα θεωρούνται εκπρόθεσμες.\nΗ ηλεκτρονική αποσφράγιση των προσφορών γίνεται τέσσερις (4) εργάσιμες ημέρες μετά την καταληκτική ημερομηνία υποβολής των προσφορών ήτοι στις 5 ΣΕΠΤΕΜΒΡΙΟΥ 2019 και ώρα 10:00:00π.μ., ημέρα ΠΕΜΠΤΗ μέσω των αρμοδίων πιστοποιημένων στο σύστημα οργάνων της Αναθέτουσας Αρχής , εφαρμοζόμενων κατά τα λοιπά των κείμενων διατάξεων για την ανάθεση δημοσίων συμβάσεων και διαδικασιών , στα γραφεία της ΔΕΥΑ ΔΗΜΟΥ ΚΩ , οδός Σκεύου Ζερβού 40.\nΓια την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, που ανέρχεται στο ποσό των χιλίων εννιακοσίων τριάντα ευρώ (1.930,00€).\nΗ εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς του άρθρου 2.4.5 της διακήρυξης , ήτοι μέχρι 28/02/2020, άλλως η προσφορά απορρίπτεται. Η ΔΕΥΑ Δήμου Κω μπορεί, πριν τη λήξη της προσφοράς, να ζητά από τον προσφέροντα να παρατείνει, πριν τη λήξη τους, τη διάρκεια ισχύος της προσφοράς και της εγγύησης συμμετοχής.\nΣτο ΤΕΥΔ που περιγράφεται στην παράγραφο 2.2.5.1 της διακήρυξης, ο οικονομικός φορέας θα πρέπει να αναφέρει τα είδη για τα οποία δίδεται προσφορά.\nΕΝΤΥΠΑ - ΠΡΟΜΗΘΕΙΑ ΟΧΗΜΑΤΩΝ\nΠερισσότερα σε αυτή την κατηγορία: « ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ -ΠΡΟΜΗΘΕΙΑ ΥΛΙΚΩΝ ΓΙΑ ΤΗΝ ΣΥΝΤΗΡΗΣΗ ΤΩΝ ΤΡΙΩΝ (3) ΜΟΝΑΔΩΝ ΑΝΤΙΣΤΡΟΦΗΣ ΟΣΜΩΣΗΣ ΣΤΗΝ ΑΝΤΙΜΑΧΕΙΑ, ΚΑΡΔΑΜΑΙΝΑ ΚΑΙ ΚΕΦΑΛΟ\tΠΡΟΜΗΘΕΙΑ ΗΛΕΚΤΡΟΝΙΚΟΥ ΕΞΟΠΛΙΣΜΟΥ ΓΙΑ ΤΑ ΑΝΤΛΙΟΣΤΑΣΙΑ ΑΚΑΘΑΡΤΩΝ »\nΒρίσκεστε εδώ: Αρχική Ενημερωση Διακηρύξεις - Διαγωνισμοί ΠΡΟΜΗΘΕΙΑ ΟΧΗΜΑΤΩΝ


ΕΝΗΜΕΡΩΣΗ ΣΕ ΠΡΑΓΜΑΤΙΚΟ ΧΡΟΝΟ: ΕΛ.ΑΣ. Μεταξύ “Σκύλας και Χάρυβδης”\nΕΛ.ΑΣ. Μεταξύ “Σκύλας και Χάρυβδης”\nΑναμφίβολα η χειρότερη δουλειά στην Ελλάδα είναι του αστυνομικού. (όπου αστυνομικός, βλ. και ειδικούς φρουρούς, ΜΑΤ, ομάδες Ζ & Δ, κτλ) Σε απλές καθημερινές συνθήκες, οι περισσότεροι πολίτες σε κοιτούν με μισό μάτι, η νεολαία σε μισεί και σε φωνάζει "μπάτσο, γουρούνι, δολοφόνε, κ.α.", και κανείς δεν νιώθει άνετα στην παρουσία σου. Στίς στιγμές που ο απλός πολίτις σ'έχει ανάγκη, δεν θα είναι για καλό. Από μια απλή μήνυση ή για διατάραξη της κοινής ησυχίας, μέχρι ένοπλες ληστείες και φόνους, ποτέ δεν ξέρεις τι θα βρεθεί στον δρόμο σου. Στό κάλεσμα απο μιά .......\nληστεία ή κλοπή, εισπράττεις την δυστυχία, την απογοήτευση αλλά και την οργή του θύματος: "Γιατί αργήσατε τόσο?", "Είστε άχρηστοι, μας έχουν ρημάξει εδώ πέρα" και "Μόνο για να φυλάτε τους πολιτικούς είστε".\nΔυστυχώς, αυτοί οι χαρακτηρισμοί, πολλές φορές δεν απέχουν απο την πραγματικότητα. Αρκετοί ένστολοι κάνουν κατάχρηση της θέσης τους, ενισχύοντας την καχυποψία του κόσμου. Η αστυνομική βία, τα σκάνδαλα, η αδιαφάνεια στον τρόπο λειτουργίας της ΕΛ.ΑΣ. μετατοπίζει την αόρατη γραμή μεταξύ νομίμου-παράνομου. Η έλλειψη εκπαίδευσης, η έλλειψη σε βασικά εργαλεία της δουλειάς, όπως: αξιόπιστα αλεξίσφαιρα, οπλισμός, περιπολικά, καύσιμα και άλλα πολλά δεν βοηθά να αισθάνεσαι υπεροχή στόν πόλεμο κατά της εγκληματικότητας. Όμως το πιο σοβαρό είναι η ανυπαρξία νομοθετικού πλαισίου για να γνωρίζει ο κάθε αστυνομικός τις υποχρεώσεις και τα δικαιώματα του. Τα πολιτικά παιχνίδια μεταξύ κυβερνήσεων και αντιπολίτευσης, του συνδικαλισμού που έχει εισχωρήσει στην αστυνομία, δημιουργούν απίστευτο φόβο στους ανθρώπους που διάλεξαν να μας φυλάνε, απλούστατα γιατί κανείς δεν φυλά αυτούς. Έτσι είναι όλοι μια κλίκα όπου οι κανόνες είναι ομερτά, "μην δώσεις συνάδελφο".\nΤο υπηρεσιακό όπλο είναι ο εφιάλτης για πολλούς αστυνόμους, καθώς αν το χρησιμοποιήσουν θα βρεθούν μπλεγμένοι ή νεκροί, αν δεν το χρησιμοποιήσουν θα δώσουν την ευκαιρία να ξεφύγουν οι κακοποίοι κτλ.\nΘα σας παρουσιάσω δύο προσεγγύσεις στην χρήση υπηρεσιακών όπλων, η πρώτη απο δικιά μου εμπειρία\n1.) ΗΠΑ 1988 Στα πλαίσια της μιας εργασίας μου, ήταν απαραίτητη η εκπαίδευση και η οπλοφορία. H εκπαίδευση μου έγινε απο αστυνομικούς του Miami και κρατικούς υπαλλήλους. Εκτός απο την πρακτική εξάσκηση, τα σημαντικότερα που μου επέβαλλαν ήταν: α) ΠΑΝΤΑ θα φοράς μέσα απο το κουστούμι αλεξίσφαιρο, και θα κάνεις ότι χρειαστεί για να πάς στο σπίτι σου το βράδυ. β) ΠΟΤΕ δεν θα βγάλεις το όπλο παρά μόνο για να το χρησιμοποιήσεις. γ) ΔΕΝ θα χρησιμοποιήσεις ΠΟΤΕ το όπλο για εκφοβισμό, παρά μόνο αν η ζωή σου ή η ζωή άλλων βρίσκεται σε κίνδυνο* δ) ΑΝ είναι αναγκαίο να πυροβολήσεις θα πλήξεις την απειλή έτσι ώστε να πάψει να είναι απειλή, δηλαδή σφαίρες στον κορμό έως να σωριαστεί και να λήξει ο κίνδυνος. (Δεν σας κρύβω πως ανεπίσημα, οι εντολές ήταν "καλύτερα αυτός νεκρός παρά εσύ")\n*Στό σημείο αυτό να ξεκαθαρίσω την λέξη "κίνδυνο" σύμφωνα με την Αμερικάνικη νομοθεσία της εποχής: Επίθεση απο κάποιον/αν που αγνοεί κάθε προειδοποίηση, με τη ζωή βρισκεται σε κίνδυνο ή κινδυνο σοβαρής σωματικής βλάβης. Αν πχ κάποιος με μεγάλη μυική δύναμη έρχεται να σε σπάσει στο ξύλο δηλ. να προκαλέσει σοβαρή σωματική βλάβη, έχεις το δικαίωμα να πυροβολήσεις.\n2.) Ελλάδα Σαντορίνη, 2008: Στό θέαμα του φονιά με το κεφάλι της γυναίκας του στο ένα χέρι και το κουζινομάχαιρο στο άλλο, η απειρία των αστυνομικών ήταν τέτοια που αντί να τον ακινητοποιήσουν πάση θυσία, έθεσαν εαυτούς σε κίνδυνο, αλλά και άλλους (δυο γυναίκες σε μηχανάκι, και μια απο σφαίρα αστυνόμου που πυροβόλησε στον δρόμο για εκφοβισμό) Ρεζίλι επικών διαστάσεων!\nΟ λόγος που γράφω για όλα αυτά είναι το πρόσφατο θλιβερό συμβάν με τον άτυχο θάνατο της 25χρονης Κατερίνας, απο τα βλήματα των κακοποιών, προχθές το βράδυ. Όταν τέσσερα (4) περιπολικά καταδιώκουν ένα αυτοκίνητο ΠΡΕΠΕΙ να κάνουν τα πάντα για να καταστρέψουν την διαφυγή των φονιάδων. Καλώντας ενισχυσεις με τον ασύρματο, στείνοντας μπλόκα, ότι χρειαζόταν για να ακινητοποιήσουν τους φυγάδες. Τέσσερα περιπολικά έχασαν ένα αυτοκίνητο, δηλαδή η ΕΛ.ΑΣ είναι απροετοίμαστη για τέτοια (ακραία, ναι) περιστατικά. Φταίνε οι αστυνομικοί? ίσως λίγο, (αλλά ο κανόνας είναι να τελειώσεις την βάρδια σου ζωντανός, και έτσι πρέπει), φταίει το Υπουργείο? ΝΑΙ.\nΦταίει η κυβέρνηση? ΒΕΒΑΙΩΣ!! Φταίει ΌΛΟ το πολιτικό μας σύστημα? ΣΙΓΟΥΡΑ γιατί όσο αλληλοσπαράζονται για να αποδώσουν ευθύνες, (που κανείς δεν θέλει-ΑΡΑ ΕΙΝΑΙ ΟΛΟΙ ΑΝΕΥΘΥΝΟΙ), ο μπάτσος δεν έχει ιδέα στό τι πρέπει να κάνει, και έτσι κάνει σφάλματα τα οποία κοστίζουν ανθρώπινες ζωές. Άρα καλύτερα σκουπιδιάρης παρά μπάτσος, χίλιες φορές!!\nΈτσι, οι Έλληνες αστυνομικοί είναι Damned if you do, Damned if you don't, και όποιος κατάλαβε...


MY GREECE: Στην Μήλο και την Κίμωλο με την Έρρικα Πρεζεράκου | MEGA TV\nΑυτό το Σαββατοκύριακο, το «My Greece» μας ταξιδεύει στα παραμυθένια νησιά των Κυκλάδων, Μήλο και Κίμωλο. Καλεσμένη της Δέσποινας Βανδή η Έρρικα Πρεζεράκου.\nΗ βόλτα ξεκινά το Σάββατο 19 Ιουνίου από τη Μήλο, με πρώτη στάση τον Αδάμαντα, ένα από τα μεγαλύτερα και ασφαλέστερα φυσικά λιμάνια της Μεσογείου. Συνεχίζεται στο Μεταλλευτικό Μουσείο, στη Χώρα, στο ηφαιστειακό Παλαιοχώρι και στα πολύχρωμα Σύρματα.\nΗ Δέσποινα και η Έρρικα επιβιβάζονται σε ιστιοπλοϊκό και ανοίγουν πανιά για τις περίφημες παραλίες της Μήλου που σου κόβουν την ανάσα με τα καταγάλανα νερά τους. Στη συνέχεια, αποβιβάζονται στην παραλία Συκιά και εξερευνούν την εντυπωσιακή «Σμαραγδένια Σπηλιά». Επόμενος σταθμός το Κλέφτικο, μία από τις πιο γνωστές παραλίες του νησιού, με υπέροχους βραχώδεις σχηματισμούς και ονειρεμένα νερά. Με φόντο το απέραντο γαλάζιο του Αιγαίου μαγειρεύουν δροσερό κοτόπουλο με σαλάτα ταμπουλέ.\nΗ επιστροφή βρίσκει τη Δέσποινα και την Έρρικα να περιπλανώνται στα γραφικά σοκάκια του νησιού μέσα από τα στενά πλακόστρωτα δρομάκια, ενώ επισκέπτονται και το Αρχαιολογικό Μουσείο.\nΤο ταξίδι συνεχίζεται την Κυριακή 20 Ιουνίου στην Κίμωλο. Η Δέσποινα και η Έρρικα φτάνουν στην παραλία Πράσσα και δανείζονται βιβλία από την υπαίθρια βιβλιοθήκη. Στη βόλτα τους, επισκέπτονται κάποιες από τις εκκλησίες του νησιού και ανακαλύπτουν, με έκπληξη, ότι συνολικά η Κίμωλος μετράει 80 ναούς. Ακόμα, μαθαίνουν τα μυστικά της παραδοσιακής κιμωλιάτικης λαδένιας.\nΗ Δέσποινα και η Έρρικα επιστρέφουν στη Μήλο και επισκέπτονται τις σεληνιακές παραλίες του νησιού με τα λευκά βράχια. Η περιπλάνηση ολοκληρώνεται στα πολύχρωμα Σύρματα, με τις μεγάλες ξύλινες πόρτες και τα έντονα χρώματα, παρέα με τον καπετάν Μπίζη.\nΑυτό το Σαββατοκύριακο το «My Greece» μας ταξιδεύει στις ομορφιές των Κυκλάδων.\nΣΑΒΒΑΤΟ 19 ΚΑΙ ΚΥΡΙΑΚΗ 20 ΙΟΥΝΙΟΥ ΣΤΙΣ 18:40 ΣΤΟ MEGA


H Chiara Ferragni συνεργάζεται με ακόμα ένα ελληνικό brand - Instyle GR\nΔεν έχει περάσει πολύς καιρός από τότε που σας ενημερώσαμε ότι η Chiara Ferragni και η ομάδα του The Blonde Salad αποφάσισε να συνεργαστεί με το ελληνικό brand Karavan. Το αποτέλεσμα μας άρεσε πολύ και είχαμε επισημάνει και τότε πόσο σημαντική είναι αυτή η συνεργασία για την ελληνική μόδα. Φαίνεται λοιπόν πως η blogger και οι συνεργάτες της βρίσκουν ιδιαίτερα ενδιαφέρουσα την ελληνική αισθητική και έτσι πριν από λίγες μέρες έγινε γνωστό ότι ξεχώρισαν ακόμα ένα ελληνικό brand και αποφάσισαν να συνεργαστούν και με αυτό.\nΟ λόγος για το Salt & Pepper Jeans. Πρόκειται για ένα brand που έχει ξεκινήσει από την αγαπημένη μας Θεσσαλονίκη και συγκεκριμένα από δύο νέα παιδιά, την Ιωάννα και τον Βασίλη, που έχουν τεράστια αδυναμία στο casual ντύσιμο. Πριν από κάποια χρόνια λοιπόν αποφάσισαν να φτιάξουν το δικό τους brand, το οποίο υπογράφει denim παντελόνια και σορτς για όλα τα γούστα. Επηρεασμένοι από το streetstyle αλλά και τις διεθνείς τάσεις της μόδας, έχουν σχεδιάσει σειρές από πολύ stylish και καλόγουστα jeans τα οποία είμαστε σίγουροι ότι θα λατρέψετε. Τα προϊόντα τους είναι 100 % ελληνικά καθώς όλη η διαδικασία παραγωγής τους γίνεται στη χώρα μας. Όπως χαρακτηριστικά μας έχουν πει οι δύο εμπνευστές του brand, είναι βασική αρχή της εταιρείας να στηρίζει τα ελληνικά προϊόντα και την εγχώρια αγορά.\nSALT & PEPPER JEANS WHAT'S right NOW ΝΕΑ


Athens News Agency: News in Greek (PM), 99-12-27\nΑθήνα, Ελλάδα, 27/12/1999 (ΑΠΕ)\n- Μεγάλη άνοδος στη Σοφοκλέους, μετά την πτώση των τελευταίων ημερών.\n- Ανήσυχοι οι επτά στους δέκα Ελληνες για τον ιό του 2000.\n- Το ενδιαφέρον στην ηλεκτρονική ατζέντα του Α.Λεσπέρογλου.\n- Τέσσερις μικροσεισμοί σε διαφορετικά σημεία της Ελλάδας.\n- Μείωση της στρατιωτικής θητείας, σύμφωνα με ΤΟ ΒΗΜΑ.\n- Το θετό του γιο προσπάθησε να σκοτώσει 65χρονος στην Κερατέα.\n- Ξεκαθάρισμα λογαριασμών σε καφετέρια της Θεσσαλονίκης.\nΜεγάλη άνοδος στη Σοφοκλέους, μετά την πτώση των τελευταίων ημερών.\nΑλλαγή κλίματος παρατηρήθηκε στη Σοφοκλέους, καθώς τις πτωτικές τάσεις των τελεταυταίων συνεδριάσεων, διαδέχθηκε η σημαντική άνοδος του γενικού δείκτη, ο οποίος ξεπέρασε και πάλι τις 5.000 μονάδες, ενισχυμένος σε ποσοστό 4,98%. Χρηματιστηριακοί κύκλοι εκτιμού ότι οι προσεχείς συνεδριάσεις θα αποτελέσουν βαρόμετρο γιατί θα διαπιστωθεί αν θα επανέλθει το κλίμα ηρεμίας στη Σοφοκλέους.\nΑνήσυχοι οι επτά στους δέκα Ελληνες για τον ιό του 2000.\nΑνήσυχοι δηλώνουν επτά στους δέκα Ελληνες για τον ιό του 2000 και εκτιμούν ότι με το γύρισμα του χρόνου θα σημειωθούν διακοπές σε φώς, νερό και τηλέφωνο, ενώ θα υπάρξουν προβλήματα στ μισθοδοσία και την πληρωμή των συντάξεων. Την ίδια ώρα σε συναγερμό έχει τεθεί ο κρατικός μηχανισμός για να αντιμετωπιστούν τυχόν προβλήματα, ενώ η ομάδα δράσης που λειτουργεί στο υπουργείο εσωτερικών διαβεβαιώνει ότι έχουν ληφθεί όλα τα απαραίτητα μέτρα και δεν θα παρατηρηθούν δυσλειτουργίες στις δημόσιες υπηρεσίες.\nΤο ενδιαφέρον στην ηλεκτρονική ατζέντα του Α.Λεσπέρογλου.\nΣτην αποκρυπτογράφηση της ηλεκτρονικής ατζέντας του Αβραάμ Λεσπέρογλου, επικεντρώνουν αξιωματικοί της αντιτρομοκρατικής υπηρεσίας τις έρευνές τους, για να εντοπίσουν στοιχεία τα οποία θα τους βοηθήσουν να ξετυλίξουν το κουβάρι της τρομοκρατίας στην Ελλάδα. Ο Λεσπέρογλου οδηγήθηκε στις φυλακές Κορυδαλλού, ενώ τις προσεχείς ημέρες θα παρουσιαστεί στον εισαγγελέα καθώς εις βάρος του εκκρεμούν εντάλματα σύλληψης για συμμετοχή του σε δολοφονίες, ληστείες, απόπειρες ληστειών και άλλες αξιόποινες πράξεις.\nΤέσσερις μικροσεισμοί σε διαφορετικά σημεία της Ελλάδας.\nΜεμονωμένα φαινόμενα που εντάσσονται στη συνήθη σεισμική δραστηριότητα του Ελλαδικού χώρου, χαρακτηρίζουν οι σεισμολόγοι την Χριστουγεννιάτικη εμφάνιση του εγκέλαδου, ο οποίος έκανε αισθητή την παρουσία του το τελευταίο 48ωρο με πέντε δονήσεις, από τέσσερα έως 4,6 Ρίχτερ. Τα επίκεντρα τους ήταν στη Ζάκυνθο, τη Ρόδο, την Κρήτη και τη Ναύπακτο.\nΜείωση της στρατιωτικής θητείας, σύμφωνα με ΤΟ ΒΗΜΑ.\nΤη μείωση της στρατιωτικής θητείας κατά δύο μήνες, αναμένεται να επιφέρει η πρόσληψη περίπου 10.000 εθελοντών πενταετούς υποχρέωσης, στο πλαίσιο της αναδιάρθρωσης των Ενόπλων Δυνάμεων. Σύμφωνα με ΤΟ ΒμΜΑ, στα τέλη Φεβρουαρίου θα υπογραφεί η πρωτοποριακή διακήρυξη για τη συμμετοχή γυναικών αξιωματικών σε μάχιμες θέσεις, ύστερα από την εισαγωγή τους στις σχολές Ευελπίδων, Ικάρων και Ναυτικών Δοκίμων.\nΤο θετό του γιο προσπάθησε να σκοτώσει 65χρονος στην Κερατέα.\nΠοινική δίωξη για απόπειρα ανθρωποκτονίας και παράνομη οπλοφορία άσκησε ο εισαγγελέας εναντίον του Ιωάννη Τασούλα, 65 χρόνων, ο οποίος πυροβόλησε και τραυμάτισε τον 40χρονο θετό γιό του Ιωάννη Μόσιο, στην Κερατέα Αττικής. Στη συνέχεια ο δράστης ταμπουρώθηκε στο σπίτι του και απειλούσε να πυροβολήσει οποιονδήποτε τον πλησίαζε, αλλά τελικά παραδόθηκε στους αστυνομικούς.\nΞεκαθάρισμα λογαριασμών σε καφετέρια της Θεσσαλονίκης.\nΣε ξεκαθάρισμα λογαριασμών αποδίδει η αστυνομία την επίθεση με χειροβομβίδα σε καφετέρια στη Θεσσαλονίκη δίχως, ευτυχώς, να υπάρξουν θύματα ή τραυματισμοί. Αγνωστος μπήκε στην καφετέρια τη στιγμή που μέσα υπήρχαν περίπου 20 πελάτες και αφού πέταξε τη χειρομβοβίδα εξαφανίστηκε. Ευτυχώς κανείς δεν τραυματίσθηκε.\nΜετά την μεταγραφική επιτυχία του Χούτου, που κόστισε σύμφωνα με πληφορίες πάνω από τρία δις συνολικά, ο Ολυμπιακός κινείται τώρα και για την απόκτηση του θωρηκτού που λέγεται Αντρέας Λουντ και έγινε γνωστός στην Ελλάδα για τα τρία τέρματα που πέτυχε κόντρα στους ερυθρόλευκους φορώντας τη φανέλα της Μόλντε για τα παιχνίδια του Τσάμπιονς Λιγκ. Παράγοντες της ελληνικής ομάδας βρίσκονται σε διαρκή επαφή με τη Μόλντε με αντικείμενο τον 24χρονο στράικερ, που θα ενισχύσει σημαντικά με τα φυσικά του προσόντα τους ερυθρόλευκους. Στο μεταξύ, ο Χούτος έκανε σήμερα την πρώτη του προπόνηση με τη νέα του ομάδα.\nΤον Μιχάλη Κωνσταντίνου και τον Χάγκαν του Ηρακλή έχει βάλει στο στοχαστρό της η ΑΕΚ. Βέβαια, ο Κύπριος επιθετικός θεωρείται κλεισμένος από το καλοκαίρι, αλλά η διοικητική αναταραχή που επικρατεί στον Ηρακλή αναγκάζει την Ενωση να επισπεύσει τις εξελίξεις και να ολοκληρώσει τις δύο μεταγραφές. Κατά τ' άλλα στην ΑΕΚ υπάρχει ένας ολόκληρος κατάλογος με αρκετά ονόματα από το διεθνή και τον ελληνικό χώρο προς απόκτηση, αλλά είναι άγνωστο τι θα αποφασίσουν οι ιθύνοντες της ομάδας. Εξάλλου, όπως έγινε γνωστό το εμπορικό μάνατζμεντ της ΑΕΚ πουλήθηκε σε αμερικανική εταιρία.\nΕνώ οι φήμες για επικείμενη παραχώρηση του πακέτου των μετοχών της ΠΑΕ Ηρακλής, ``φουντώνουν`` καθημερινά, ο πρόεδρος της ΠΑΕ, Πέτρος Θεοδωρίδης εξακολουθεί να αρνείται να ``ανοίξει τα χαρτιά του``. ``Εγώ θα αποφασίσω πότε θα αλλάξει ιδιοκτήτη ο Ηρακλής. Αυτά τα θέματα δεν λύνονται από την μία ημέρα στην άλλη και ούτε μπορώ να πω περισσότερα αυτήν την στιγμή``, δήλωσε σχετικά ο κ Θεοδωρίδης, την ίδια ώρα που οι δημοσιογραφικές πληροφορίες αναφέρουν πως η διοίκηση έχει ήδη ``αλλάξει χέρια``. Πιό συγκεκριμένα, θεωρείται σχεδόν βέβαιο ότι το ``πακέτο των μετοχών`` έχει αγοράσει η εταιρία NETMED και η συμφωνία αναμένεται να ανακοινωθεί εντός της τρέχουσας εβδομάδας.\nΣτα ``κίτρινα`` φαίνεται πως θα ντυθεί και φέτος ο Τζο Αρλάουκας. Ο Αρης θα είναι ο επόμενος σταθμός, μετά την ΑΕΚ, για τον Αμερικανό σέντερ. Η συμφωνία ανάμεσα στις δύο πλευρές έχει σχεδόν ολοκληρωθεί και απομένουν μόνο οι τελευταίες λεπτομέρειες για να οριστικοποιηθεί. Ο Αρλάουκας, που θα αντικαταστήσει τον Καλίντ Ριβς, θα κάνει το ντεμπούτο του στο ματς της Κυριακής με τον Παναθηναϊκό, για τη 13η ημέρα της Α1.\nΟριστικά απών από το Ευρωπαϊκό Ολ Σταρ, που θα γίνει αύριο στη Μόσχα, θα είναι ο Ζέλικο Ρέμπρατσα. Ο σέντερ του Παναθηναϊκού, συνεχίζει να ταλαιπωρείται από ίωση και υψηλό πυρετό, γεγονός που δεν του επέτρεψε να πάρει μέρος ούτε στο τουρνουά των Χριστουγέννων που διεξήχθη στη Μαδρίτη. Αντίθετα από το Ρέμπρατσα, στο Ευρωπαϊκό Ολ Σταρ θα μετέχουν κανονικά οι δύο άλλοι πράσινοι παίχτες, οι Κάτας και Μποντίρογκα. Από ελληνικής πλευράς θα αγωνιστεί ο Νίκος Οικονόμου, που παίζει στην Μπολόνια.\nΟι επίσημες τιμές πώλησης των ξένων νομισμάτων, που δίνει η Τράπεζα της Ελλάδος είναι: δολάριο ΗΠΑ προς 331,14 δραχμές, λίρα Αγγλίας προς 534,64, τα εκατό γιεν Ιαπωνίας προς 322,98, ελβετικό φράγκο προς 208,88, τη λίρα Κύπρου προς 582,59, δολάριο Καναδά προς 225,00, δολάριο Αυστραλίας 213,25, το γερμανικό μάρκο προς 171,41, τις εκατό ιταλικές λιρέτες προς 17,31, γαλλικό φράγκο προς 51,10, και το ευρώ προς 335,25 δραχμές.\nΑνοδικό "ξέσπασμα" σημειώθηκε σήμερα στη χρηματιστηριακή αγορά μετά την παρατεταμένη φθορά των τιμών των μετοχών των προηγούμενων συνεδριάσεων, με αποτέλεσμα ο δείκτης να βρεθεί και πάλι πάνω από τις 5.000 μονάδες. Η κινητοποίηση των μεγάλων χαρτοφυλακίων που είχε αρχίσει στο τέλος των συναλλαγών την Παρασκευή, συνεχίστηκε και σήμερα κατά το άνοιγμα της συνεδρίασης. Το επενδυτικό ενδιαφέρον που αρχικά εκδηλώθηκε για τα blue chips, γρήγορα επεκτάθηκε και σε μετοχές μικρής και μεσαίας κεφαλαιοποίησης, οι οποίες είχαν δεχθεί μεγάλες πιέσεις στις προηγουμένες συνεδριάσεις. Η άνοδος της αγοράς ήταν σήμερα ομοιόμορφη για όλους τους κλάδους, οι δείκτες των οποίων έκλεισαν με μεγάλη άνοδο ενώ στο πλαφόν ανόδου του 8% έκλεισε η τιμή 100 μετοχών. Τη μεγαλύτερη ποσοστιαία άνοδο από τους επιμέρους δείκτες πέτυχαν οι δείκτες των εταιρειών Λήζινγκ, των Κατασκευών, και της Παράλληλης Αγοράς. Η αξία των συναλλαγών κυμάνθηκε πάνω από τα 300 δισεκατομμύρια δραχμές, ένα μεγάλο μέρος των οποίων όμως οφείλεται σε "γυρίσματα" πακέτων των ΚΑΕ, της ΕΒΖ και της Αγροτικής Ασφαλιστικής. Ο Γενικός Δείκτης Τιμών έκλεισε στις 5.040,95 μονάδες,έναντι 4.801,76 μονάδων της προηγουμένης, καταγράφοντας άνοδο 239,19 μονάδων ή σε ποσοστό 4, 98%.\nΑστατος θα είναι αύριο ο καιρός με νεφώσεις και τοπικές βροχές στη δυτική και βόρεια Ελλάδα και τα νησιά του ανατολικού Αιγαίου. Στην υπόλοιπη χώρα προβλέπονται τοπικές νεφώσεις με πιθανότητα ασθενών βροχών. Οι άνεμοι θα πνέουν νοτιοδυτικοί ισχυροί μέχρι πολύ ισχυροί και στα πελάγη θυελλώδεις έως πολύ θυελλώδεις. Η θερμοκρασία θα κυμανθεί στα βόρεια από 4 έως 14 βαθμούς, στα υπόλοιπα ηπειρωτικά και το Ιόνιο 8 με 18 και στο Αιγαίο από 10 έως 20 βαθμούς Κελσίου. Παροδικές νεφώσεις με μέτριους έως ισχυρούς ανέμους και θερμοκρασία 12 με 18 βαθμούς θα έχει αύριο η Αθήνα. Στη Θεσσαλονίκη ενδέχεται να βρέξει, οι άνεμοι θα είναι ασθενείς μέχρι μέτριοι και η θερμοκρασία θα κυμανθεί από 8 έως 13 βαθμούς Κελσίου.\napegr2html v2.01a run on Tuesday, 28 December 1999 - 11:17:30 UTC


Home » ΚΤΙΣΜΑΤΑ ΓΥΡΩ ΑΠ’ ΤΗ ΜΟΝΗ\nΜετά από την πρόσφατη ισοπέδωση του χώρου και την απομάκρυνση των υλικών εκχωμάτωσης, στο νοτιοανατολικό περίβολο του Ναού, ήρθαν στο φως θεμέλια παλαιών κτισμάτων. Το πιθανότερο είναι ότι πρόκειται για τα κελιά των μοναχών ή για την εστία τους, το φωτάναμα ή για αποθήκες. Αυτά δεν μπορούμε να τα ταυτίσουμε με βεβαιότητα με κάποιο από τα παραπάνω. Επίσης ήρθε στο φως τάφος κτισμένος με όρθιες πέτρινες πλάκες, ένα μέτρο μακριά από τη δυτική θύρα του Ναού ο οποίος όταν αποκαλύφθηκε μέσα σε λίγες ημέρες συλήθηκε. Ίσως να πρόκειται για τον τάφο του κτήτορος της Μονής ή κάποιου άλλου επιφανούς προσώπου.\nΕάν στο μέλλον επαναληφθεί μία παρόμοια ενέργεια, για την πληρέστερη ισοπέδωση του χώρου, τότε θα εξαφανισθούν και τα τελευταία εναπομείναντα θεμέλια των κτισμάτων, γι’ αυτό θα πρέπει να ενημερώνονται διαδοχικά οι εκάστοτε εκκλησιαστικοί υπεύθυνοι της κοινότητας.\nΑναμφίβολα, υπάρχουν πολύ περισσότερα στοιχεία που μπορούν να αξιολογηθούν, τα οποία δεν είναι εμφανή με την πρώτη ματιά ενός μη ειδικού. Τούτο όμως είναι έργο των Βυζαντινών αρχαιολόγων, αλλά μέχρι τότε εμείς οι ίδιοι θα πρέπει να τα προστατεύουμε.\nΗ Μονή στα χρόνια της Τουρκοκρατίας που η ζωή των Ελλήνων ήταν ιδιαίτερα δύσκολη και σκληρή, στέγασε πολλούς περαστικούς κλέφτες και επώνυμους οπλαρχηγούς και αποτέλεσε το κρησφύγετο πολλών αγωνιστών της περιοχής.\nΠολύ κοντά στη Μονή στην απόκρυφη τοποθεσία «μαγαζί » οι κλέφτες έκρυβαν τα βόλια και τη μπαρούτη, που προμηθεύονταν από τους μπαρουτόμυλους του Μαυρίλου. Εδώ έδιναν οι κλέφτες τον όρκο τους στην πίστη του Χριστού για την ελευθερία του γένους και γινόταν η αδελφοποίηση μεταξύ τους, άλλοτε με την καθιερωμένη ευχή ιερέως και άλλοτε παρουσία μαρτύρων δηλαδή γινόντουσαν «σταυραδέρφια», «αδερφοποιητοί». Το έθιμο της αδελφοποίησης στη Μονή κράτησε και μετά την απελευθέρωση του έθνους, παρά την απαγόρευση από την εκκλησία το 1834μ.Χ. να διαβάζεται η ευχή από ιερέα. Η τελευταία αδελφοποίηση αναφέρεται στο έτος 1910μ.Χ. περίπου μεταξύ συγχωριανών .\n* Τα κείμενα έχουν αναρτηθεί από “ΤΟ ΒΥΖΑΝΤΙΝΟ ΜΟΝΑΣΤΗΡΙ ΤΗΣ ΣΤΑΓΙΑΣ” του Ελευθέριου Γ. Ρήγα.


##### Χρονολόγηση καραγκάρ – Σπήλαιο Σφενδόνη - Ταξιδιωτικός Οδηγός Κρήτης.\nin χρονολόγηση, καραγκάρ\nTagged with χρονολόγηση, καραγκάρ\nΤο μεγάλο τέμενος εκτείνεται στην περιοχή των οδών Πτολεμαίων και Αντιγονιδών. Επίσης είναι αναγκαία στο προσδιορισμό των επιπέδων εμφραγμάτων και Σιρανό ραντεβού πρακτορείο ENG υπότιτλος χρονολόγηση τους για την εξακριβωμένη ιστολογική απάντηση.\nΣημαντική επιτυχία της έρευνας στη Θηρασία είναι η ανεύρεση και χρονολόγηση ξύλου ελιάς από την τελευταία στρωματογραφική φάση πριν την έκρηξη. Η χρονολόγηση της κεραμικής έδειξε ότι υπήρξε μια διαρκής αλλά όχι έντονη χρήση του σπηλαίου από τη νεολιθική εποχή μέχρι και σήμερα. Η χρονολόγηση των τειχών δεν είναι εύκολη υπόθεση, αρκετοί όμως από τους μελετητές τοποθετούν την κατασκευή τους στην εποχή του αυτοκράτορα Ιουστινιανού. Εν μέρει διασώθηκε η Τράπεζα, καθώς και κάποιο μικρό τμήμα του διαβατικού της εισόδου, χρονολόγηση καραγκάρ οποίο διασώθηκε επιγραφή με χρονολόγηση,ζμη’ (7048-1540).\nΧρονολόγηση: 3ος αι. π.Χ. – αρχές 4ου αι. Από ανθρωπολογικής άποψης το απολιθωμένο κρανίο είναι σπουδαιότατο εύρημα, όμως δεν υπάρχει ομοφωνία των ειδικών για χρονολόγηση καραγκάρ χρονολόγησή του ή ακόμα. Από ανθρωπολογικής άποψης το απολιθωμένο κρανίο είναι σπουδαιότατο χρονολόγηση καραγκάρ, όμως δεν υπάρχει ομοφωνία των ειδικών χρονολόγηση καραγκάρ την χρονολόγησή του ή ακόμα χειρότερα για την.\nΗ διακοσμητική αυτή πολυμορφία χαρακτηρίζει σειρά ψηφιδωτών δαπέδων του β μισού του 5ου αι., και ενισχύει τη χρονολόγηση της α΄ φάσης του μνημείου σε αυτή την εποχή. Από ανθρωπολογικής χρονολόγηση καραγκάρ το απολιθωμένο κρανίο είναι σπουδαιότατο εύρημα, όμως χρονολόγηση καραγκάρ υπάρχει ομοφωνία των ειδικών για την χρονολόγησή του και για την αξιολόγησή του.\nDotaur on 40 ημέρες γνωριμιών 32\nFaele on Βίλεμσταντ ραντεβού ιστοσελίδα\nMijin on Διαφορά μεταξύ απόλυτων γνωριμιών και ραδιομετρικής χρονολόγηση\nZuluzuru on Παπαγάλος κεφάλι dating\nJanuary 21, 2020 Οι σύζυγοι ποτέ δεν σταματούν να βγαίνουν με τις γυναίκες και τις συζύγους σας.\nJanuary 26, 2020 Οκοέρι dating app κριτικές\nJanuary 26, 2020 Χριστιανική χρονολόγηση εκπομπή\nJanuary 13, 2020 Βγαίνω με κάποιον που έχει ένα μωρό στο δρόμο.\nΔυτική χώρα dating Co UK Γαμήσια ραντεβού αποθήκη Dating δωμάτιο με ζωντανή συνομιλία Σε ποια ηλικία πρέπει να αφήσετε την κόρη σας να αρχίσει να βγαίνει


Θριαμβευτική νίκη επί της Τουρκίας και στον ορίζοντα το... Τόκιο! - Sportsioannina.gr |Το Αθλητικό Portal της Ηπείρου\nΘριαμβευτική νίκη επί της Τουρκίας και στον ορίζοντα το… Τόκιο!\nΤα πρώτα λεπτά ανήκαν σε μια εντυπωσιακή Τουρκία. Έφτασε στο 9-2 (2’18’’) και στο 17-4 (6’44’’) γρήγορα, κυριαρχώντας σε όλους τους τομείς. Οι Έλληνες παίκτες δεν μπορούσαν να φτάσουν στο καλάθι, ενώ παράλληλα η άμυνα δεν ήταν αυτή που έπρεπε. Μια αντίδραση δεν είχε διάρκεια (17-8, 7’27’’) και τη διαφορά να φτάνει στο +14 (22-8, 9’).\nΟ Γιώργος Παπαγιάννης ήταν σταθερός και ο Γιαννούλης Λαρεντζάκης έδωσε ώθηση γράφοντας με… τετράποντο το 25-19 (13’20’’). Η ελληνική ομάδα παρά τα χαμηλά ποσοστά στα σουτ εντός πεδιάς (29%, με 7/24 δίποντα και 3/11 τρίποντα στο πρώτο μισό) κατάφερε να μείνει στο παιχνίδι με το 30-19 (14’13’’) να γίνεται 34-27 (20’) με ένα τρίποντο του Χάρη Γιαννόπουλου και βολές από τους Λαρεντζάκη και Νικ Καλάθη.\nΗ Ελλάδα μπήκε στο δεύτερο ημίχρονο με ένα 10-0 για το 34-37 (23’) και Λαρεντζάκης – Μήτογλου – Κασελάκης οδήγησαν στο +9 (39-48, 27’14’’) με ένα 21-5 για την ελληνική ομάδα στην τρίτη περίοδο. Ο Λαρεντζάκης ήταν αυτός που με μία βολή έδωσε στη διαφορά διψήφια τιμή (39-49, 28’). Η Τουρκία εκμεταλλεύτηκε τα λάθη της Ελλάδας, βρήκε το δρόμο προς το καλάθι και με την ολοκλήρωση της τρίτης περιόδου πλησίασε στους τέσσερις πόντους (47-51).\nMε την επιστροφή στο παρκέ ο Φουρκάν Κορκμάζ έδωσε στη διαφορά τη μικρότερη δυνατή τιμή της (50-51, 31′) και με νέο τρίποντο έγραψε το 53-55 (32’30”). Ο Σλούκας απάντησε και ο Παπαγιάννης έγραψε το 53-60 (33’20”) και ο Καλάθης έγραψε το 55-66 (35’27”) και λίγο αργότερα οδήγησε στο +19 (60-79, 39′). Ο Σλούκας ήταν αυτός που έγραψε το τελικό 63-81.\nΔιαιτητές: Κόντε (Ισπανία), Άντερσον (ΗΠΑ), Κρέιτς (Σλοβενία)\nΕλλάδα (Πιτίνο): Αντετοκούνμπο 2, Καλάθης 18, Χρυσικόπουλος, Γιαννόπουλος 4, Κασελάκης 2, Κατσίβελης, Καββαδάς 2, Λαρεντζάκης 14, Μήτογλου 10 (12ρ.), Παπαγιάννης 14 (13ρ.), Σλούκας 15\nΗ στατιστική της αναμέτρησης: http://www.fiba.basketball/oqt/canada/2020/game/0307/Turkey-Greece#tab=boxscore\nΔιεθνές Τουρνουά Παμπαίδων U15 στη Μεσσήνη\nΟι δηλώσεις Κορακάκη, Ντουντουνάκη και Βλάχου